
BALANSEN MELLEM STAT OG KIRKE 
ET TILSVAR 


Om dette emne har biskop Berggrav skrevet en lengere ar- 
tikkel i nærværende tidsskrifts 2. hefte for iår. Jeg er nok 
«den nærmeste til å svare på denne artikkel, for den retter et 
angrep på Kirkedepartementet for en handling (presteinnset- 
telse) som foregikk den tid jeg var chef for dette departement. 

Denne handling hadde imidlertid et forbillede i en tidligere 
praksis som jeg ikke har noget ansvar for (et enkelt til- 
felle), og da jeg dessuten jo ikke nu har fri adgang til doku- 
mentene i departementet og heller ikke er jurist, fant jeg det 
riktigst å konferere med ekspedisjonschef Oftenæs om bisko- 
pens artikkel. Han utarbeidet derpå et tilsvar som følger ne- 
denfor. Hans redegjørelse dekker helt ut mitt syn på saken. 


S. Hasund. 


Ekspedisjonschef Oftenæs uttaler: 


Da Kollats- og det dermed sammenhengende Ordinasjons- 
spørsmål er behandlet av bispemøtet i 1931, vil denne sak an- 
tagelig også måtte behandles av departementet, når dertil blir 
anledning. For nærværende må jeg for mitt vedkommende 
innskrenke mig til å meddele endel oplysninger og fremkomme 
med enkelte bemerkninger, foranlediget ved nevnte artikkel : 


1: 


Det ilte frivillige kirkemøte nedla i 1926 overfor Storting 
og Regjering en bestemt protest i anledning av pastor Veels 
utnevnelse til sogneprest i Moss. Protesten blev 25. mars 
1926 behandlet i Stortinget og efter nogen kortere bemerknin- 
ger fra Belland m. fl. besluttet sendt regjeringen. 

Departementet fant at der intet var å foreta fra dets side, 
idet saken på grunnlovmessig måte vilde bli behandlet i 1927 
av Protokollkomité og Odelsting. 

Kirke og kultur. XXXIX. 13 

Den 15. mars 1926 meddelte sogneprest Veel, at han — <«ef- 
ter konferanse med Kirkedepartementet» — anså sig bemyndi- 
get til å innsette sig selv i sogneprestembedet, medmindre 
myndighetene traff annen bestemmelse. Biskop Lunde be- 
merket blandt annet at nogen bemyndigelse fra hans side til 
pastor Veels innsettelse «foreligger efter min opfatning ikke». 

Departementet (ekspedisjonschef Owing med tilslutning av 
statsråd Magelssen) bemerket 19. mars 1926 blandt annet: 

«Den kongelige utnevnelse av hr. Veel til sogneprest må ha 
tilfølge at presten må innsette sig selv når biskopen ikke vil 
avgi bestemmelse derom. Det ene følger av det annet.» 

Den 6. mars 1926 hadde biskop Lunde meddelt departemen- 
tet, at han i kraft av sin bispeed hadde funnet ikke å kunne ut- 
ferdige kollats for sogneprest Veel. Ved ordet kollats har 
ekspedisjonschef Owing satt et kryss og med blyant blandt an- 
net gjort den bemerkning: «d. v. s. den hittil brukte form». 

I Protokollkomitéens innstilling — Innst. 0. IV for 1927 — > 
om geistlige embedsutnevnelser anføres (side 52): Nr. 18 
Moss sognekall. Den eldste ansøker Veel er her utnevnt. 
Statsråd Meling dissenterte ved denne utnevnelse, og stemte for 
ansøker nr. 3.» Og side 53 står der blandt annet: Komitéen 
har mtet å bemerke til disse utnevnelser. Protokollkomitéens 
forannevnte innstilling blev behandlet i Odelstinget 1. juli 1927. 
Jeg kan ikke se (Forhandlinger i Odelstinget side 1112—1114), 
at komitéens innstilling om de geistlige embedsutnevnelser i 
1926 foranlediget nogensomhelst bemerkning i Odelstinget. 


II. 


En forhenværende sogneprest blev den 16. mai 1930 utnevnt 
til residerende kapellan ved Torshov menighet i Oslo. I det til 
grunn for resolusjonen liggende foredrag omhandlet departe- 
mentet både domprostens og biskopens uttalelser mot utnev- 
nelse til prest i vår kirke av en fraskilt mann som har giftet 
sig igjen. Departementet bemerket: «At han har giftet sig på 
nytt efterat hans hustru forinnen hadde inngått nytt ekteskap, 
kan man efter de herom foreliggende oplysninger ikke anse som 
gyldig grunn til å tilsidesette ham.» 

Biskop Lunde meddelte den 28. mai 19380, at han ikke kunde 
utferdige kollats for vedkommende prest, og domprost Ma- 

roni meddelte 30. s. md. at han «av samvittighetsgrunner» 
- (domprosten hadde tidligere bemerket, «at det kan forsvares, 
at en fraskilt som er den uskyldige gifter sig igjen») ikke kunde 
foreta innsettelsen. Presten spurte da, om han kunde få be- 
myndigelse til å innsette sig selv. Biskop Lunde bemerket i 
den anledning under 7. juni 1930, at ved et lignende tilfelle 
(Veel) blev vedkommende prest av departementet bemyndiget 
til å innsette sig selv. 

Når departementet i skrivelse til Oslo biskop av 14. juni 
1930 «efter det foreliggende» bemyndiget vedkommende prest 
til å innsette sig selv, er dette ikke (som Berggrav side 102 nev- 
ner) en beslutning av departementschefen efter sitt skjønn ale- 
ne eller en innsettelse «på grunnlag av et departementsbrev». 
Utnevnelsen av vedkommende prest var foreslått av den hele 
regjering, og Kongens utnevnelse var — likesom ved Veel — 
hjemmelen for innsettelsen. Vedkommende departementschef 
har således ikke «resolvert efter sitt skjønn alene» (Berggrav 
side 102). 

Når det antydes, at der om prestens innsettelse ved sig selv 
burde ha vært innhentet ny — særskilt — kongelig resolusjon, 
er hertil å bemerke: 

Alterboken er ganske riktig en kirkelig lovbok, godkjent ved 
kongelig resolusjon av 8. oktober 1920 i henhold til Grunn- 
lovens $ 16, og Kongen må selvsagt følge også den av ham ut- 
ferdigede lov. Men likesom han er berettiget til å opheve den- 
ne, er han — således som det skjer ved særskilte anledninger 
f. eks. ved ordinasjon av misjonsprester — berettiget til ved 
kongelig resolusjon å dispensere fra bestemmelsene i alterbo- 
ken. Og når Kongen i statsråd har foretatt en presteutnev- 
nelse, og vedkommende biskop og prost nekter å foreta innset- 
telsen, må dette — som av departementet ved tilfellet Veel be- 
merket — ha tilfølge at presten må innsette sig selv. Å ta no- 
gen ny særskilt resolusjon i den anledning vilde være en tom 
formalitet og et unødig anstaltmakeri som alene vilde tjene til 
å skape eller forøke utidig sensasjon om forholdet. 

Hertil kommer: Presteinnsettelse skal efter alterboken (side 
187) i almindelighet foretas av vedkommende prost efter bisko- 
pens foranstaltning. Men som det fremgår av alterboken (si- 
de 188) kan den nye prest, «når forholdene fører det med sig», 

også bemyndiges til å innsette sig selv, hvad der som bekjent 
— med biskopens samtykke — ikke sjelden skjer. 

Når således den av Kongen utnevnte biskop når forholdene 
fører det med sig, kan bemyndige en prest til å innsette sig 
selv og det med hjemmel av den av Kongen gitte lovbestem- 
melse, skulde det synes nokså nærliggende, at en sådan bemyn- 
digelse også må kunne gis av «sumepiskopus» >: H. M. Kongen. 


III. 


Det i 1931 avholdte bispemøte avgav følgende uttalelse: 

«Bispemøtet må fastholde at en prest i vår kirke efter hi- 
storisk tradisjon og gjeldende kirkerett ikke rettelig kan tiltre 
sitt embede uten å ha fått biskopens kollats; det må derfor an- 
sees uhjemlet efter gjeldende kirkerett og alterbok at departe- 
mentet lar en prest innsette sig selv uten kollats.» 


Jeg skal først referere en del uttalelser som berører det fore- 
liggende emne: 


1. Sogneprest Seip har (Berggrav side 83) reist spørsmål om man i en 
statskirke kan gjennemføre en ordning hvorefter ordinasjon og kollats er 
selvstendige ledd i det ytre kall, sidestillet med den kongelige utnevnelse. 
Sognepresten hevder at en biskops selvstendige myndighet er helt ut av 
åndelig art. Den linje han her kan og skal følge er den sjelesørgeriske. 
En biskop skal føre åndens sverd. Her ligger hans selvstendige myndig- 
het. Men ellers er han — som ledd i den statskirkelige organisasjon — 
ganske enkelt pliktig til å utføre de handlinger som hans overordnede på- 
legger ham. Og til disse hører nettop også å ordinere nye prester og gi 
forflyttede kollats. 


2. Biskop Berggrav bemerker (side 85) blandt annet. 


Grunnloven instituerer på en måte 2 slags suverenitet som begge repre- 
senteres av Kongen, nemlig folkesuvereniteten og trossuvereniteten. Det er 
aldeles ikke slik at folket, Kongen eller Storting er herre over religionen. 
Ifølge Grunnloven står den evangelisk-lutherske religion over «makthaver- 
ne». Kongens myndighet er underordnet hensynet til den suverene størrelse: 
Religionen. Kongen har delegert først og fremst bispeembedene en me- 
get sterk saklig myndighet fordi de skal sikre ham at han følger Grunn- 
lovens forpliktelser overfor religionen. Ordinasjonen er ikke som Seip sier 
(side 87 flg.) bare en «høitidelig innsettelses-handling». Den er et lov- 
bundet vilkår for å opnå full rettsvirkning av en geistlig utnevnelse, og 
for de med embedet følgende plikter. Dette er allerede borgerlig noget 
mere enn en blott seremoni, men dertil kommer så den spesifikt kirkelige 
betydning. Fordi om man avviser at ordinasjonen er et sakrament, blir 
den ikke derved bare en kirkelig «høitidelighet». Og man behøver in- 

genlunde få noget «pavedømme>» fordi om ordinasjonen ansees som et 
kirkelig innsegl på adgang til prestetjeneste. 

Det er som «embedsmann» at biskopen foretar en med kirkelig retts- 
virkning forenet handling. 

I dette stykke er han virkelig Kongens organ. Men den kristelige 
«overantvordelse>» av den åndelige tjenesterett foretar biskopen ikke som 
Kongens underordnede men som menighetens særlige representant og be- 
fullmektigede. 

Kollats er det brev som biskopen gir den ordinerte med til menigheten 
og, anfører Berggrav, som åpner ham adgangen til dens presteembede. 
Kollatsen innebærer en bekreftelse av ordinasjonen og den rett som byg- 
ges derpå. Kollatsen er også grunnlag for den kirkelige handling som 
alterboken har fastsatt formen for, nemlig innsettelsen i embedet. 

Innsettelsen skjer heter det i alterboken på biskopens foranstaltming. 
Nogen annen instans kan altså ikke lovmedholdig foranstalte en preste- 
innsettelse. Ritualet fastslår at «biskopens kollats» skal leses. Uten 
kollats kan ingen innsettelse skje lovmedholdig. Likesom Staten gir «Kon- 
gens brev» (nemlig den borgerlige rettsvirkning av utnevnelsen) så gir 
biskopen kirkens brev, nemlig på den åndelige embedsmyndighet. Dette 
gjør biskopen i kraft av vedkommendes ordinasjon og i kraft av sitt til- 
synsembede. Først når kirkens brev foreligger har Kongen gitt rett til 
at presten blir innsatt i embedet. 

Hvis et enstemmig bispekollegium med alle andre kirkelige rådgivere 
på sin side fraråder ordinasjon eller kollats (side 106 jfr. 105), da vil 
Kongen ifølge biskop Berggrav i øieblikket likefrem måtte ansees bun- 
det. Handler han i en sak av central kirkelig betydning stikk imot samt- 
lige sakkyndiges votum — herved forutsettes både saklig og samvittig- 
hetsmessig votum — er det ikke annet enn grunnlovsbrudd og revolusjon. 


3. I en artikkel av professor Oluf Kolsrud i Aftenpostens 
aftennummer for fredag 13. juli 1923 om: «En biskops em- 
bedsplikt» anfører professoren blandt annet: 


Det må først fremheves at bispeembedet ikke er nogen statstjeneste. 
Det har ikke statstjenestens begrensede administrative rekkevidde og 
bemyndigelse. Det er ikke en nasjonal institusjon. Bispe-embedet er en 
tilsynsgjerning i den kristne kirke. Biskopen utøver ikke funksjoner, som 
er overdratt ham av den kongelige regjeringsmakt i landet. Hans em- 
bede har over-nasjonal betydning, fordi han tjener i den hellige alminde- 
lige kirke, som den norske kirke er en del av. Hans forpliktelser kan ikke 
opstilles av nutidsmennesker; ti de er allerede uttalt av apostlene som 
sendebud i Kristi sted. Kirkens tilsynsmenn blandt oss er tjenere i et 
rike av rent åndelig, indre, ikkeverdslig natur. Mens statstjenestens 
gjøremål er rettet på tidens behov og forholdenes medfør, har de hand- 
linger, som kirkens tjenere utfører, evig gyldighet og verdi. 

Ved besettelsen av kirkens embeder strekker kongedømmets styremakt 
sig kun til å kalde eller utnevne personen. Kongemakten kan meddele 
— den utnevnte stillingens ytre rettigheter og foreskrive ham de tilsvarende 

ytre forpliktelser, men det åndelige kall til den hellige tjeneste kan en 
verdslig øvrighet ikke gi, ti den har selv intet hyrde-embede, og hvad den 
ikke har kan den ikke overdra. Biskopene innvier og innsetter på eget 
ansvar kirkens prester og er i dette stykke ikke underkastet den verds- 
lige kirkemakts vilje. Ved bispeinnvielse «bestemmer», d. e. opnevner 
Kongen ordinator; men hverken ved bispevielse eller prestevielse kan 
Kongen pålegge nogen biskop å utføre denne hellige ceremoni, som om 
innvielsen skjedde på Kongens vegne. Den biskoppelige ordinasjon er 
ikke en kongelig, men en apostolisk handling. Den er ikke en verdslig 
administrativ statsakt, men en utøvelse av kirkens egen åndelige styrelses- 
myndighet. Den biskoppelige ordinasjon er med andre ord en kirkelig 
regjeringshandling. Dette er gjeldende lære i evangelisk kirkerett. Det 
samme forståes om den biskoppelige kollats eller innsettelse i embedet. 
Man må være klar over, at myndigheten til å meddele ordinasjon og kol- 
lats ikke er en delegert bemyndigelse, som kirkens biskoper har mottatt 
fra statsmakten, men-en oprinnelig kirkelig regjeringsmyndighet, som 
alltid har tilligget kirkeembedet, og som dette utøver med samme suve- 
renitet som Statens regjering iverksetter statsmaktens beslutninger. 

Ordinasjonen hører til det område av den kirkelige styremakt, som 
kongedømmet ikke har kunnet ta i besiddelse ved reformasjonen. Den 
myndighet som vår kirkes bekjennelse kaller nøkkelmakten, d. e. forvalt- 
ningen av ordet og sakramentene, tilhører fremdeles hel og holden kir- 
kens åndelige hyrde-embede. Til denne ordets tjeneste hører efter evan- 
gelisk kirkelære også ordinasjonen. — 


Professor Taranger anfører i sin kirkerett (side 90—91) at 
biskopens ordinasjonsmyndighet er en kirkelig regjeringshand- 
ling som både efter vår lovgivning og efter vår kirkes bekjen- 
nelse er overdratt biskopen, og som er en betingelse for prestens 
geistlige embedsvirksomhet. Om ordinasjonen skal derfor bi- 
skopen efter N. L. 2—3—3 utstede et offentlig dokument (kol- 
lats) som sammen med kallsbrevet (bestalling) utgjør prestens 
legitimasjon overfor menigheten og skal opleses av prosten ved 
hans innsettelse i embedet. Det er selvsagt uriktig, at presten 
er geistlig embedsmann også uten ordinasjon. 
| Disse ord kan neppe tydes derhen at Taranger skal ha sam- 
me opfatning av ordinasjonen og kollats som biskop Berggrav 
og professor Kolsrud har gitt uttrykk for. Side 103 i sin kir- 
kerett anfører således Taranger at lovbokens regler i 2—3 er 
bygget på kallsretten, som nu tillegges Kongen overalt hvor 
ingen priviligert person har patronatsrett til embedet, og side 
98 anfører professoren: «Den evangeliske ordinasjon er med 
hensyn til vesen og følger forskjellig fra den katolske. Denne 

er et sakrament, hvorved ordinanden meddeles en overnaturlig 
fullmakt som er nødvendig for at legfolket kan opnå salighe- 
ten. Den evangeliske ordinasjon er ikke noget sakrament, men 
en høitidelig innvielse til prestegjerningen, hvorved den ordi- 
nerte får rett til å utøve kirkens handlinger i kirkens navn, 
uten at det prinsipielt er utelukket, at disse handlinger også 
kan utføres av ikke-ordinerte. 

Luther sier at kaldelsen er den rette ordinasjon, men anbe- 
faler dog en innvielse med bønn og håndspåleggelse av menig- 
hetens beste menn. P. Madsen betegner den lutherske ordina- 
sjon «som den forbønn, hvorved kirken innvier sine tiltredende 
tjenere». Nylutheranerne betrakter den som overdragelsen av 
en særegen embedsnåde; andre ser i den blott en ceremoni (Kir- 
keleksikgn for Norden, ordinasjon). 

Efter bekjennelsesskriftene og de eldste evangeliske kirke- 
ordinanser var ordinasjonen en innsettelse i embedet og en 
høitidelig fremstilling for menigheten. Men fra 1535 blev or- 
dinasjonen og innsettelsen adskilt, og ordinasjonen blev en inn- 
vielse til embedsgjerningen en gang for alle, når kaldelsen til 


det første embede var mottatt. 


Og i sitt skrift: Prestenes bekjennelsesplikt i Den norske 
Kirke anfører professor Taranger side 57: Loven angående 
praktisk-teologisk eksamen av 16. juni 1848 opstiller i $ 3 den 
betingelse for å opnå et geistlig embede, at de teologiske kandi- 
dater «skal ha bestått en praktisk-teologisk eksamen ved semi- 
nariet». I den nugjeldende lov om det Praktisk-Teologiske 
Seminar av 14. mai 1902 $ 1 heter det: «Ingen teologisk kan- 
didat kan få ansettelse i geistlig embede eller motta Kirkens 
innvielse til presteehbedet for å utføre geistlig virksomhet her 
i landet, før han har bestått avgangseksamen ved Det Praktisk- 
Teologiske Seminar i Kristiania». Den praktisk teologiske 
eksamen er således den siste lovbestemte betingelse for å opnå 
både utnevnelse og ordinasjon til geistlig embede. Men nu som 
efter den eldre lovgivning skal kall (utnevnelse) ordinært gå 
foran ordinasjon. Vi kan således med full rett si, at vår ny- 
ere lovgivning gjør bestått teologisk embedseksamen og bestått 
praktisk-teologisk eksamen til de rettslige hovedbetingelser for 
å bli utnevnt og ordinert til prest. Derav følger igjen at ho- 
vedansvaret for at embedskandidatene er skikket for «det hel- 

lige presteembede» (se ordinasjonsritualet) faller foruten på 
kandidatene selv, på våre to teologiske fakulteter og våre to 
praktisk-teologiske seminarier. Dette kommer også frem i de 
teologiske embedseksamensvidnesbyrds formularer. Og side 
59: Ingen, som med kristelig sans og forståelse leser igjennem 
vår Alterboks ritual for «prestevielse» og «Bispevielse», kan 
være i ringeste tvil om, at vi her er utenfor rettens område, og 
befinner oss på religionens hellige grunn. Her tales jo gjen- 
tagne ganger om «innvielse» til «det hellige embede». 

Efter min forståelse, bemerker professoren, er «innvielsen» 
av prester og biskoper en sakramental handling (jeg sier ikke 
sakrament) som har sin hjemmel i det N. T. og som har den 
opgave å tilføie ordinanden ny kraft og nåde til sitt i sannhet 
hellige kall. 

Når professoren (side 60) anfører: Ordinasjonsløftet er 
både av religiøs, moralsk og rettslig natur — det angir nemlig 
den geistlige embedsmanns tjenesteplikter — står dette, jfr. 
nedenfor, ikke (som biskop Berggrav fremholder) (side 87) i 
strid med professorens foran nevnte uttalelser. 

Når biskop Berggrav (side 101) anfører at Justisdeparte- 
mentet utvetydig har anerkjent biskopens ikke bare rett, men 
også plikt, til å regne med alle forhold også ikke civil-retts- 
lige — som kan sees å hindre en mann i å bli prest, og at Kir- 
kedepartementet (side 102) har presisert kirkens art og hev- 
der dens rett på en likefrem klassisk måte, ligger heri ikke no- 
gen anerkjennelse av biskopenes «suverenitet» ved siden av 
Kongens suverenitet i den her pågjeldende henseende. I sin 
skrivelse til Justisdepartementet av 3. mars 1930 om vedkom- 
mende sak anførte Kirkedepartementet blandt annet følgende: 
«Den pågjeldende bestemmelse i den geistlige lønningslovs $ 37 
er formentlig tilblitt av administrative hensiktsmessighetshen- 
syn og kan ikke — som biskopen (i Oslo) efter hans skrivelse 
av 21. f. md. synes å mene — antas å være utsprunget av nogen 
«biskopens rett» til å besørge ledige embeder betjent. En så- 
dan — selvstendig — biskoppelig rett vilde formentlig stride 
såvel mot vår almindelige som mot vår kirkelige lovnivning». 

Justisdepartementet erklærte sig i skrivelse av 5. april 1930 
enig med Kirkedepartementet i at der ikke kan antas å ha vært 
meningen med bestemmelsen i Den geistlige lønningslovs $ 87 

siste ledd å gi biskopen en i den forstand selvstendig myndig- 
het til å besørge ledige embeder betjent, at Kongen — eller ef- 
ter bemyndigelse Kirkedepartementet — ikke skulde ha ad- 
gang til i det enkelte tilfelle å ta avgjørelsen i sin egen hånd el- 
ler gi biskopen spesiell instruksjon. Men når sådan instruk- 
sjon ikke var gitt biskopen, påhviler det ham å treffe sin av- 
gjørelse efter sitt eget samvittighetsfulle skjønn om hvorledes 
embedet — eller menigheten — i det enkelte tilfelle vil bli best 
betjent. Finner biskopen at en der har meldt sig til konstitu- 
sjon ikke er skikket eller mindre skikket enn andre, handler 
han efter sin plikt ved ikke å meddele ham konstitusjon. Om 
det forhold som biskopen finner uheldig, ikke rettslig sett ute- 
lukker vedkommende fra å kunne bli utnevnt til geistlig embede, 
har han hverken rett eller plikt til å se bort fra det, men det 
er ikke riktig å utelukke en ansøker uten nogen konkret vur- 
dering bare fordi biskopen er av den prinsipielle opfatning at 
fraskilte som gifter sig på ny ikke bør være prester. 

Dette inneholder ikke annet enn hvad selvsagt alle må være 
enig i: At biskopen må handle efter beste skjønn og over- 
bevisning og overensstemmende med hvad hans samvittighet 
tilsier ham, og jeg skulde endog anta at han, når han selv har 
å velge den som skal betjene et ledig embede, må være beret- 
tiget til å utelukke en fraskilt prest som gifter sig på ny, når 
biskopen er av den prinsipielle opfatning at en sådan mann 
ikke bør være prest, og at hans ansettelse eller konstitusjon 
som sådan således vil stride mot biskopens samvittighet. Dette 
er i overensstemmelse med hvad Regjeringsadvokaten har ut- 
talt i en skrivelse av 24. januar 1928 hvor han blandt annet 
har anført: 

«Hvis man til den gjeldende regel at en uheldig embedsmann 
praktisk talt ikke kan fjernes, også skal legge den regel, at 
den der har de formelle kvalifikasjoner til å bli embedsmann 
også har krav på å bli utnevnt som sådan, uansett de besettende 
myndigheters forvissning om at han vil bli en uheldig embeds- 
mann, så er man kommet ut i det absurde». 

Dette er — som det vil sees — noget helt annet enn at der 
skulde tilkomme biskopen nogen selvstendig biskoppelig rett 
med hensyn til presters ordinasjon og kollats, hvad også Ju- 
stisdepartementet efter det foran anførte må antas å være enig 
med Kirkedepartementet i. 

IV, 


Efter Grunnlovens $ 21 tilligger det Kongen å velge og be- 
skikke — efter å ha hørt sitt statsråd — alle civile, geistlige 
og militære embedsmenn, og efter Grunnlovens $ 16 tilkommer 
det Kongen å anordne all offentlig kirke- og gudstjeneste, 
alle møter og forsamlinger om religionssaker og påse, at 
religionens offentlige lærere følger de dem foreskrevne nor- 
mer. Ifølge professor Aschehougs: Norges Nuværende Stats- 
forfatning (kapitel 52 $ 10) er denne Kongens myndighet ikke 
å betrakte som en simpel anvendelse av den ham ved Grunnlo- 
vens $ 3 tillagte utøvende makt, hvorimot det må antas at den 
lovgivende myndighet i de kirkelige anliggender som $ 16 om- 
handler, er henlagt utelukkende under Kongen. Grunnlovens 
$ 16 uttaler likefrem den tanke at den der omhandlede myndig- 
het tilkommer Kongen alene, og til å fravike ordene har man 
ingensomhelst hjemmel. 


Da Kongen har rett til å gi love om denne gjenstand kan 
han, bemerker professor Aschehoug, også opheve og forandre 
de derom av Enevoldskongen givne love. 


Også lovbokens regler i 2—3 var som av professor Taranger 
bemerket bygget på Kongens kallsrett, og den rett, som nu til- 
kommer Kongen efter Grunnlovens $ 16, tilkommer ifølge pro- 
fessor Aschehoug kun Kongen og ingen annen. 


Den ved kongelig resolusjon av 8. oktober 1920 godkjente 
Alterbok — og ikke tidligere lover eller. anordninger ete. — 
er derfor nu den gjeldende lovbok på dette område. 


Det er klart som også foran bemerket at sålenge denne Al- 
terbok er gjeldende, må også Regjering og Konge befølge denne, 
men likesom Alterboken er godkjent ved kongelig resolusjon, 
vil Kongen ved ny resolusjon såvel kunne opheve den gamle 
Alterbok som endre denne samt dispensere fra bestemmelser i 


den gjeldende Alterbok, hvad der som foran nevnt ikke sjel- 
den skjer. 


Da ordinasjon, kollats og presteinnsettelse er påbudt i Al- 
terboken, må følgelig dette foreligge før presten kan overta 
sitt embede, og det er derfor klart at ordinasjonen m. v. også 
er av rettslig art og må foretas medmindre Kongen ved reso- 
lusjon bestemmer noget annet i det enkelte tilfelle. 


le Mt in 

Om Kongen herunder skulde treffe en bestemmelse som fra- 


.« rådes av en biskop eller det hele bispekollegium, er dette hans 


rett ifølge Grunnlovens $ 16, jfr. $ 21, og han begår derved 
intet som helst grunnlovsbrudd eller revolusjon, hvorimot det 
vilde være vedkommende biskop eller bisper som vilde begå 
revolusjon, hvis de mot den borgerlige lov satte sig op imot 
Kongens suverene rett på dette område. 

Når der i denne forbindelse henvises til Grunnlovens $ 2, 
jfr. $ 4, er dette en helt annen sak. Hvis Kongen (Regjerin- 
gen) foretar noget som strider mot den evangelisk lutherske 
religion, foreligger der et grunnlovsbrudd, men det er ikke 
rikets biskoper men derimot Riksretten som har å dømme i de 
saker som av Odelstinget anlegges mot statsrådets medlemmer 
for embedsforbrytelser, jfr. Grunnlovens $ 86. 

En helt annen sak er det selvfølgelig også at frimodige 
ytringer om statsstyrelsen og hvilken som helst annen gjen- 
stand er enhver tillatt ifølge Grunnlovens $ 100. Men skal en 
lovforandring søkes opnådd, må dette som bekjent skje på en 
annen måte enn ved opsetsighet mot gjeldende lov. 


VE 

Skulde en biskop ha den av professor Kolsrud i den foran 
nevnte artikkel omhandlede myndighet forekommer det mig at 
han likesom «Paven» måtte ha ikke alene en av de verdslige 
myndigheter uavhengig makt over kirke og geistlighet, men 
også som Paven anse sig som «Guds statholder» på jorden. 

Der er vist ingen som mistenker nogen norsk biskop for å 
tilstrebe en sådan makt eller noget som helst som kunde minne 
om Paveveldet. Heri er jeg enig med biskop Berggrav. Det er 
ganske visst kun av den mest dype, varme og sterke interesse 
for Kirkens sak, og for hvad der kan tjene til Guds rikes frem- 
me, at biskopene mener at de her har eller bør ha en større 
myndighet enn den vår lovgivning efter min mening tillegger 
dem. Som jeg nedenfor vil komme tilbake til er det kanskje 
på en måte mere i formen enn i realiteten at jeg er uenig med 
rikets biskoper, og jeg finner det til belysning av denne i så 
mange henseender så viktige sak heldig og rett, at også bisko- 
pene så sterkt fremholder hvad de mener her er det rette. 

Når biskopene ikke har den selvstendige myndighet som en 
utenfor Staten stående kirkelig Regjeringsmyndighet — f. eks. 

Paven — har, vilde det medføre de største vanskeligheter og 
forviklinger, om de ved siden av Kongen (Regjeringen) skulde 
få nogen avgjørelsesmyndighet på dette område. Allerede biskop 
Berggravs artikkel viser tydelig dette, som jeg også nedenfor 
skal berøre. Først må jeg imidlertid henvise til professor Tar- 
angers anførsel om at hovedansvaret for at embedskandidaten 
er skikket for det hellige presteembede, faller foruten på kan- 
didaten selv på våre 2 teologiske fakulteter og våre 2 praktisk 
teologiske seminarier. Biskop Berggrav anser heller ikke ordi- 
nasjonen som noget sakrament og han nevner side 108 at kol- 
latsen ikke går inn på det spørsmål om presten nu virkelig er 
en rett prest som biskopen kan gi personlig endossement. Nogen 
kontroll fra menneskers side — som skulde gi sig ut for å være 
effektiv — kan ikke engang de frie organisasjoner eller frikir- 
kemenighetene yde. 
VI. 

Biskop Berggrav nevner den vanskelighet, at en biskop får 
sin opfatning underkjent, og han mener, at det i og for sig må 
være fullt tilstedelig at samfundsmomentet her tillegges den 
vekt, at man kan la sig overstemme. 

Det vil ifølge biskop Berggrav nettop i et kristent samfund 
ha uhyre meget å si hvad «brødrene» mener. Det er fullt 
luthersk i et givet tilfelle endog å delegere sin samvittighet og 
sin avgjørelse til «brødrene». Det vil stundom være det mest 
åndelige ikke å trekke de spisseste konsekvenser av en sam- 
fundsavgjørelse som kommer i strid med ens private samvit- 
tighet. En pave kan ikke la sig overstemme — en evangelisk 
biskop kan det, han kan imidlertid aldri tvinges til det. 

Selv om jeg selvsagt er fullt opmerksom på, at biskop Berg- 
grav fremhever dette siste, skjønner jeg dog ikke rettere enn 
at det å «delegere sin samvittighet» strider mot samvittighetens 
vesen. For å nevne et eksempel: En prost som fant at han ikke 
kunde foreta innsettelsen av en fraskilt prest som hadde giftet 
sig på ny anførte at han av samvittighetsgrunner ikke kunne 
foreta innsettelsen. Prosten hadde tidligere bemerket at det 
kan forsvares at en fraskilt som er den uskyldige gifter sig 
igjen, men han kan ikke da på fyldestgjørende måte fullbyrde 
en prests tjenestegjerning med en personlig autoritet. Prosten 
kunde følgelig ikke anse det stridende mot Guds lov, at ved- 

kommende prest, der måtte antas å være den uskyldige part, 
giftet sig igjen. Man skulde da tro, at spørsmålet om hvorvidt 
en sådan prest var skikket til å fortsette sin prestestilling eller 
ikke, nærmest måtte være et spørsmål om prestens embedsmes- 
sige kvalifikasjoner, og at prosten i så henseende burde bøie 
sig for sin øvrighet. Når prosten imidlertid anså også dette 
som et samvittighetsspørsmål, burde han efter min mening få 
lov til også i dette stykke å følge sin samvittighet, altså heller 
ikke i et sådant tilfelle la sig overstemme, om de øvrige bisko- 
per var uenig med ham angående det her pågjeldende forhold. 
Var prosten derimot efter konferanse med andre geistlige kom- 
met til det resultat, at hans opfatning var uriktig, og at han 
med god samvittighet kunde innsette vedkommende prest, vilde 
der jo ikke lenger foreligge noget samvittighetsspørsmål. 

Det er fremholdt at når en biskop ikke kan meddele kollats 
så kan han heller ikke føre noget tilsyn eller nogen kontroll med 
vedkommende prest. Denne blir å anse som en slags statsprest. 

Den omstendighet at biskopen finner å burde nekte kollats 
kan ikke skjønnes å behøve å medføre, at han heller ikke skul- 
de kunne føre en embedsmessig (biskoppelig) kontroll og til- 
syn med vedkommende prests embedsførsel og med hans for- 
hold som prest i det hele. Bortsett fra at biskopen er juridisk 
forpliktet hertil, skulde man jo tro at han endog hadde større 
grunn til i dette tilfelle å føre tilsyn og kontroll. Det er jo som 


- bekjent ikke den karske som mest haver lægen behov. 


Men når biskopen nu engang anser det som et samvittighets- 
spørsmål ikke å ha nogen som helst befatning med en «stats- 
prest», mener jeg at man heller ikke skal øve nogen tvang like 
overfor biskopen i så henseende. 

Hvor langt biskopene også skulde «la det skure» da «statskir- 
ken er og må være en større Noahs ark enn alle de mindre sam- 
fund,» har biskop Berggrav nærmere omhandlet i sin artikkel 


-— side 107—108. 


tt 


Side 103 følgende omhandler den mulighet at der blir stil- 
lingskrig mellem biskopene og Statsrådet (Kongen) og følgene 
herav. Når Berggrav side 105 fremholder at Kongen (Regje- 
ringen) kan befale biskopene å ordinere eller gi kollats, og 


gi ham avskjed hvis han vegrer sig, bemerkes at Kongen (Re- 
gjeringen) ganske vist er juridisk berettiget til å utstede så- 

dan befaling, men at der herom som nedenfor omhandlet ikke 
bør bli spørsmål. At biskopen skulde kunne gå rettens vei og 
der få prøvet Kongens (Regjeringens) grunnlag for hans av- 
skjedigelse tør antagelig være tvilsomt, jfr. Grunnlovens $ 22. 
Disse muligheter kan man imidlertid som også av biskop Berg- 
grav anført formentlig se bort fra. Overhodet kan man visst- 
nok se bort fra spørsmålet om rettsavgjørelse hvis det alene er 
ordinasjon eller kollats det gjelder. En annen sak er det selv- 
følgelig hvis der opstår spørsmål om hvorvidt den utnevnte 
prest av andre grunner bør søkes avskjediget. 

Hvad enten en biskop før eller efter en prests utnevnelse vilde 
ved nektelse av ordinasjon eller kollats søke å begrense eller 
hindre den Kongen utelukkende tilkommende rett til å utnevne 
den eller den til prest eller søke å hindre dennes innsettelse som 
«ret prest», vilde dette stride mot Kongens rett efter Grunn- 
loven. 

Som foran anført vil Kongen (Regjeringen) også kunne 
overlate ordinasjonen m. v. til en annen biskop eller en dertil 
villig prest, men han kan også som likeledes foran anført be- 
stemme at såvel ordinasjon som kollats og presteinnsettelse i 
det enkelte tilfelle kan bortfalle, hvis han ikke går så langt som 
til å opheve selve alterbokens bestemmelser om ordinasjon m. v. 


VII. 


Som foran nevnt må selvsagt alterbokens bestemmelser over- 
holdes så lenge de er gjeldende, eller Kongen (Regjeringen) 
ikke i det enkelte tilfelle har meddelt dispensasjon, og alter- 
bokens bestemmelser er forsåvidt av rettslig karakter. Men det 
vil fremgå at biskopene ikke har nogen biskoppelig rett som 
de her kan gjøre gjeldende mot Kongen (Regjeringen), og av 
det av professor Taranger side 98 anførte vil det fremgå at 
der har vært meget delte meninger om hvad den lutherske or- 
dinasjon innebærer, og at Luther selv har sagt at kaldelsen 
(altså nu utnevnelsen) er den rette ordinasjon. 

Biskop Berggrav anfører side 89 at den kirkelige «overand- 
vortelse» av den åndelige tjenesterett foretar biskopen ikke 
som Kongens (Regjeringens) underordnede men som menig- 
hetens særlige representant og befullmektigede. Jeg skulde hel- 
ler ville si at såvel Kongen (Regjeringen) som biskopene, hvis 

der overhodet kan tales om nogen mennneskelig formidling 
med hensyn til «overandvortelse» av den åndelige tjenesterett, 
foretar dette hverken som folkets eller menighetens represen- 
tant og befullmektigede men som Guds tjenere. 

Når det ved Grunnloven er henlagt under Kongen (Regje- 
ringen) å utferdige alterbok med bestemmelser om ordinasjon 
og kollats etc. ligger selvsagt ikke heri at Kongen (Regjerin- 
gen) kan tillate ordinasjon av hvilken som helst mann som har 
de ytre kvalifikasjoner for å bli prest. Kongen (Regjeringen) 
er som det er fremhevet selvsagt bunnet av Grunnlovens $ 2 
jfr. $ 4, men med hensyn hertil står han ikke til ansvar for 
rikets biskoper men for sin egen samvittighet og hvad den for- 
fatningsmessige side angår for den i Grunnloven omhandlede 
myndighet. 

VIII. 


Selv om man ikke anser ordinasjonen etc. som noget sakra- 
ment bør den formentlig bibeholdes. Jeg er ikke enig i at der 
her alene er spørsmål om en høitidelig innvielse, men kan med 
hensyn til hvad der åndelig seet ligger eller bør ligge i innviel- 
sen av prester og biskoper, forsåvidt i det vesentlige erklære 
mig enig med professor Taranger når han opfatter innvielsen 
som en sakramental handling som har den opgave å tilføre or- 
dinanden ny kraft og nåde til hans hellige kall. Men som også 
av professor Taranger sterkt fremhevet er vi her utenfor ret- 
tens område og befinner oss på religionens hellige grunn. 

Det er derfor heller ikke ved nogen som helst slags ytre 
maktmidler eller forsøk derpå at biskopene her kan eller bør 
virke, men alene ved åndelige våpen, og herunder bør de stå 
fritt i enhver henseende og uten å gå på akkord eller å innlate 
sig på de øvrige av biskop Berggrav omhandlede vidtløftighe- 
ter, men med all mulig kraft svinge åndens sverd såvel nedad 
som opad. Det er ganske visst heller ikke nogen grunn til å 
frykte for at der ikke vil bli tatt alt mulig hensyn herefter som 
før til biskopenes opfatning og det vil antagelig nu som tidli- 
gere bli meget sjelden at Kongen (Regjeringen) finner det nød- 
vendig å benytte sin rett efter Grunnloven til en annen frem- 
gangsmåte enn av vedkommende biskop eller biskoper foreslått. 

Der tales i biskop Berggravs artikkel om en overfor Grunn- 
loven og Kirke illoyal regjering. Men kunde det ikke tenkes at 

der blev en eller flere biskoper som kunde strekke sig noget 
jengere enn de andre finner grunnlovsmessig berettiget. Det 
kan nok såvel likeoverfor den ene som likeoverfor den annen 
eventualitet og autoritet være heldig at forholdet kan optas til 
mer almen drøftelse. 

Kirken må som biskop Berggrav bemerker side 108 se hen 
til Guds maktfulle opdragelse, og til troen på at ikke individene 
men derimot menigheten og ordet og ånden er det bærende. En 
evangelisk kirke ser sin garanti i å reprensentere den absolute 
hellige forpliktelse, og holde den klart frem ved alle de avgjø- 
relser vi her har foran oss. Resten må bli Guds sak. Kirken i 
Norge vilde (som biskop Berggrav nevner side 107) vært 
meget mindre respektert om den hadde hatt ytre maktmidler å 
fekte med. Kirken i Norge er (Berggrav side 111) åndelig fri- 
ere enn mange andre kirker nettop fordi dens rette makt er av 
mere åndelig art enn det ellers vanlige er. Så lenge Norges kirke 
representerer en kristelig åndsmakt, en levende folkets tro, er 
der ingen grunn for den til å engste sig for staten. Skulde den 
bli en åndelig svak kirke, vilde den kanskje glede sig ved å få 
mere utvortes makt og selvstendighet. 

Dette bør man efter min mening allerede fra først av være 
opmerksom på ved behandlingen av det omhandlede forhold. 
Der bør — som i departementets utredning om «Bispedømme- 
råd» anført — i kirken og menighetene tas avstand fra alt som 
kan dra i retning av noget slags velde hvad enten preste- eller 
legmannsvelde, bispe- eller departementsvelde eller noget som 
helst menneskelig «velde» av hvad navn nevnes kan. Det er 
— som biskop Berggrav til slutt nevner — ikke ytre makt kir- 
ken nu trenger, men arbeide, ild og tro. 

En sammenblanding av åndelige og ytre maktmidler vil her, 
om det aldri så meget skjer mot vedkommendes ønske og hen- 
sikt, lett kunne føre til noget i retning av pavevelde, og det 
uten pavens autoritet og selvstendighet, altså et slags pavevelde 
secundi gradus, en slags fordekt katolisisme. 


IX 
Foranstående bemerkinger har jeg fra romertall III av vært 
nødt til, på grunn av de mange andre gjøremål som mitt embede 
pålegger mig, å la stenografere ned uten nogen nærmere be- 
arbeidelse av stoffet. Det er derfor ikke blitt så gjennemarbei- 

det som ønskelig kunde ha vært, men jeg tror at det iallfall i 
 .det vesentlige er overensstemmende med hvorledes denne sak 
rettelig bør anskues, og at det vil fremgå: 


1) 


2) 


Er 


Fa an SE 
Sa aar 


aa OE de 


4) 


5) 


6) 


7) 


frke og kultur: - XX XIX. 


At der har gjort sig forskjellige meninger gjeldende om 
hvilken betydning ordinasjon og presteinnsettelse har efter 
reformasjonen, 

At vår gjeldende kirkerett aldeles ikke tillegger biskopen 
nogen selvstendig biskoppelig rett til nogen som helst av- 
gjørelsesmyndighet ved siden av eller mot Kongen (Regje- 
ringen) når det gjelder å treffe bestemmelse om ordina- 
sjon m. v. 

At det er Kongen (Regjeringen) som efter Grunnloven har 
å fastsette de her pågjeldende lovbestemmelser (Alterbo- 
ken), og at han alene har rett til å opheve såvel tidligere 
som nugjeldende bestemmelser av denne art, og som følge 
herav også til å dispensere fra bestemmelser i den gjel- 
dende Alterbok. 

At Kongen (Regjeringen) såvel hvad presteutnevnelse som 
bestemmelse om ordinasjon m. v. angår selvfølgelig må 
følge Grunnloven, men at han (Regjeringen) forsåvidt an- 
går utøvelsen av hans grunnlovsmessige funksjoner alene 
står til ansvar like overfor Storting og Riksrett ,og at der 
i tilfelle må foretas grunnlovsforandring hvis der skal skje 
nogen forandring heri. 

At den ytre myndighet biskopene her har, den overdrages 
dem ved bemyndigelse fra Kongen (Regjeringen). 

At den åndelige betydning ordinasjon m. v. har, ikke for 
nogen del hitrører fra at biskopene eller prostene optrer 
som representanter eller befullmektigede for menigheten, 
men som Guds tjenere, og at de som sådanne selvfølgelig 
har både rett og plikt til å optre med all mulig kraft og 
myndighet. 

At der heller ikke bør øves nogen som helst slags press 
like overfor biskopene (eller prostene), men at de fritt bør 
ha lov til å følge sin samvittighet uten å la sig overstem- 
me. En annen sak er det at de efter nærmere overveielse 
og konferanse med «brødrene» kan komme til et annet re- 
sultat og derfor finner å kunne utføre vedkommende hand- 


ling uten samvittighetsskrupler. 
14 


21 


8) 


9) 

At ordinasjon m. v. likesom andre kirkelige handlinger er 
av åndelig art og at vi her befinner oss på religionens hel- 
lige grunn. 

Den ytre anordning av ordinasjonen og dens rettslige 

virkning tilligger det imidlertid Kongen (Regjeringen) å 
bestemme. Skal nogen forandring heri skje må det skje 
ved lovlige midler og ikke ved revolusjon. 
At en sondring som foran nevnt mellem den ytre anord- 
ningsmyndighet og den åndelige myndighet i virkeligheten 
er den heldigste såvel for menigheten og geistligheten som 
for kirken i det hele. 


Oslo den 16. mars 1932. 
S. Oftenzæs. 


Professor dr. jur. N. Gjelsvik er blitt forelagt biskop dr. 


theol. Berggravs artikkel og mine foranstående bemerkninger 
dertil, idet jeg ønsket professorens uttalelse om det, som disse 
bemerkninger omhandler av juridisk art. 


Professor Gjelsvik har bemyndiget mig til å meddele, at han 


om det juridiske ingen merknad har å gi. 


DE 


S. Oftenæs. 


KIRKE OG DEPARTEMENT 


Svar til ekspedisjonschef S. Oftenæs 
fra EivinDp BERGGRAV. 


Det er sikkert ikke bare mig som er ekspedisjonschefen takk- 
nemlig for det oplysende innlegg han har utarbeidet og for hans 
erklæring om at saken er så viktig at den bør allsidig drøftes. 
Enhver måtte jo vite at Departementet satt inne med både op- 


lysninger og resonnementer som vilde klarne forholdet om de 

kom frem. Til undskyldning for at jeg uten videre tok ordet 
til offentlig debatt må jeg få nevne at jeg den 10. oktober 1980 


skrev til Kirkedepartementet og foreslo opnevnt en kollatsko- 


mité «til å utrede forholdet og fastslå kollatsens kirkerettslige 


- stilling idag og dernæst gi forslag om ordlyden av de ledd i den 
som bør lyde ens i alle bispedømmer». Da denne min henven- 
delse ikke førte til noget, og da jeg mente at der var enstemmig- 


het om der måtte ordnes op i denne materie, syntes jeg det var 
like så godt å åpne en debatt. (At saken blev tatt op på bispe- 


å møtet 1931 skyldtes derimot ikke mitt initiativ.) 


I det rikholdige materiale som ekspedisjonschefen har lagt 


"frem, er der en del oplysninger om de to bestemte tilfeller og 
dessuten et alment resonnement. Dette siste er for mig det ve- 

sentlige, og jeg skal bare ganske kort røre ved de formalia som 
de to kasus har gjort aktuelle. 


L 


Det viser sig at der for statsråd og ekspedisjonschef av 1930 


* forelå et for oss andre ukjent presedens fra forgjengere i em- 


bedene, hvorefter det ved et departementalt koncept-notat var 
fastslått at preste-innsettelse (med eller uten kollats) er en 


automatisk følge av den kgl. utnevnelse. Dette diskulperer selv- 
følgelig i adskillig grad de personer som handlet på departe- 


mentets vegne i 1930. 

Men forholdet er ikke dermed op- og avgjort.*) 

Heller ikke kan jeg finne at en slik fremgangsmåte er kon- 
firmert derved at protokollkomité og odelsting intet har hatt 
å bemerke ved utnevnelsen. Spørsmålet om departementets 
praksis ved innsettelsen — dets ophevelse for tilfellet av kollats 
og alterbok — har overhodet ikke vært behandlet av de parla- 
mentariske kontrollorganer. Av en uvidendes taushet kan 
imidlertid ingen som helst slutninger drages. 

Jeg for min part mener — og skal nedenfor søke begrunnet 
— at statsråd Magelsens koncept-notat er feilaktig, og det står 
for mig som om det vilde være det mest renskårne at protokoll- 
komitéen fikk ta stilling til spørsmålet når det var utredet.*) 


2. 


I tilfellet av 1930 hevder ekspedisjonschefen at jeg ikke har 
rett til å si at statsråden, da departementet skrev til den nye 
res. kap. i Torshov, at han kunde innsette sig selv, «handlet 
efter sitt skjønn alene». Utnevnelsen var nemlig — sier Ofte- 
næs — foreslått av den hele regjering. 

Ja, — utnevnelsen. Den har jeg for min del ikke noget å 
bemerke ved. Men var det nevnt i regjeringen at man så vilde 
fravike alterboken (den kirkelige lov) uten å ta resolusjon for 
det? Dette er det springende punkt. Jeg antar at innsettelse 
uten kollats ikke har vært omhandlet i det foredrag som lå til 
grunn for den kgl. utnevnelse. I så fall har jeg rett i at der 
i dette stykke er handlet kun efter et departementalt skjønn. 
Hvis innstillingen til Kongen hadde berørt forholdet med kol- 
lats og innsettelse, vilde protokollkomitéen kunnet øve parla- 
mentarisk kontroll. Nu er den avskåret fra det. Det ligger — 
adskillig realitet i denne ting. 


") Dokumentets hjemmel baseres slik: «Departementet (ekspedisjons- 
chef OQwing med tilslutning av statsråd Magelsen) bemerker...... » 
0. 8. V. Det synes derved klart at der kun er tale om et indre de- 
partementalt notat. 

*) Kan ikke departementet forelegge saken for protokollkomitéen — 
eller hvis dette ikke kan skje uten foranledning, er det da den kor- 
rekte vei at nogen annen foranlediger komitéen til å få sig tilstil- 
let aktene fra departementet? 

3. 

Oftenæs fremholder at det er «selvsagt» at Kongen (regje- 
ringen) må overholde den kirkelige lovboks (alterbokens) be- 
stemmelser så lenge der ikke er skaffet hjemmel for å fravike 
dem. 

Jeg understreker ekspedisjonschefens ord herom: «Da ordi- 
nasjon, kollats og presteinnsettelse er påbudt i alterboken, må 
følgelig dette foreligge før presten kan overta sitt embede, og 
det er derfor klart at ordinasjonen m. v. også er av rettslig art 
og må foretas medmindre Kongen ved resolusjon bestemmer 
noget annet i det enkelte tilfelle.» 

Dette er på en prikk hvad jeg har fremholdt i min artikkel, 
likesom det er bispemøtets resolusjon, kun i noget andre ord. 

Men nu går departementets skjønn ut på at en regjerings- 
handling automatisk kan opheve alterboken. Når Kongen har 
utnevnt, så behøver ikke alterboken gjelde lenger. Hvis pro- 
fessor Gjelsvik har godtatt også dette, så er det jo håpløst for 
mig å mene noget motsatt. Men jeg forstår ikke hvordan dette 
kan være rett. Den ting å utnevne en embedsmann og den 
ting å dispensere fra alterboken er nemlig to ganske forskjel- 
lige slags regjeringshandlinger. Den ene foretas i kraft av 
- grunnlovens $ 21, den annen i kraft av $ 16, og den rolle Kon- 
gen (regjeringen) spiller ved disse to handlinger er vesensfor- 
skjellig. Rent statsrettslig forekommer derfor resonnementet 
mig å være uriktig. (Kfr. kirkerettslig den ganske oplysende 
gamle sondring mellem jus in sacra og jus circa sacra; de to 
må aldri blandes sammen.) Den ene handling foretar Kongen 
som regent, den annen som sum-episkopus. 

Derav følger også at en fravikelse av alterboken alltid må 
være en selvstendig ansvarshandling. Dette kreves allerede av 
sakens viktighet, — det dreier sig om en akt direkte avledet 
fra et i grunnloven hvilende spesielt prerogativ. Som ovenfor 
nevnt unddras handlingen dessuten for grunnlovmessig kontroll 
hvis den gjøres til en dulgt automatisk følge av en civil regje- 
ringshandling. Ao 

Det er pinlig å skulle procedere formalia overfor departemen- 
tet. Vi andre pleier jo stundom nettop å besvære oss over «de- 
| partemental formalisme». Men det er vel ingen av oss som ik- 
— ke har erkjent at i det lange løp er denne departementets kloke 
forsiktighet med orden i formene noget av en sikring vi ikke 


214 EIVIND BERGGRAV 


vilde undvære. Departementet er formenes verge, og nettop 
derved ofte også realitetenes. 

Derfor beklager jeg at ekspedisjonschefen synes at det var 
unødig med nogen ekstra kgl. resolusjon for den fravikelse av 
alterboken som blev gjort ved presteinnsettelsen i Torshov. 
Oftenæs erklærer endog at dette bare vilde vært «en tom for- 
malitet og et unødig anstaltmakeri». 

Formalitet? Hele alterboken er jo ikke annet enn formali- 
teter — som er futeral om realiteter. I overholdelsen av disse 
formaliteter symboliseres på vesentlige punkter forholdet mel- 
lem stat og kirke. 

Danmark har vist hvordan de anskuer samme slags formalitet 
dernede (hvor grunnlaget var ganske analogt). Der blev så 
langt fra resonnert ut fra en automatisk følge av utnevnelsen, 
at man endog vedtok en ekstra kirkelig lov for å komme utenom 
kollatsen i det ene bestemte tilfelle. — At samtlige norske bi- 
skoper heller ikke anser formaliteten for «tom» behøver ikke 
veie meget, men nettop vårt kirkedepartement har pleiet være 
meget hensynsfullt overfor en slik kirkelig opfatning. Avgjø- 
rende er imidlertid det foran berørte stats- og kirkerettslige 
ved saken. Ved næste korsvei — om ikke før — må spørsmålet 
bringes inn for næste instans. 

Ekspedisjonschefen søker å styrke resonnementet ved yder- 
ligere en følgeslutning, nemlig den at når Kongen har utnevnt 
biskopen, så kan Kongen også ta ut av biskopens hånd de 
funksjoner den kirkelige lov har tillagt ham — in casu innset- 
telse og kollats. Med frykt i hjertet (Gjelsvik) må jeg mene 
at heller ikke denne konklusjon holder stikk. Fordi om Kon- 
gen utnevner biskopene kan han vel ikke derfor uten videre 
overta alle en biskops funksjoner? Det er jo dessuten Kongen 
selv som — ifølge grunnloven — har forordnet at visse kirke- 
lige funksjoner kun kan utføres av kirkelige myndigheter, der- 
iblandt ordinasjon og presteinnsettelse med kollats. Kongen har 
også utnevnt dommere, men han kan ikke derfor dømme. Kon- 
gen sanksjonerer alle lover, men hverken han eller Stortinget 
kan bryte dem uten at de er lovformelig omgjort. Og når Kon- 
gen i kraft av grunnloven og vår kirkes hele art har delegert 
noget av jus in sacra til kirkens organer, kan han ikke uten vi- 
dere ta slike akter ut av deres hender på grunnlag av en auto- 
matisk følgeslutning ut fra en forvaltningsakt. Her er vi ved 

et viktig punkt i balanseforholdet. Vi har ikke bare en stats- 


. kirke, men også en stats-kirke.") 


En sak for sig er det at Kongen — i kraft av $ 16 — kan 
forordne kirkelovene endret. Da får dette skje på eneste lov- 
lige vis. Men så skal også — som sagt — begrunnelsen og an- 
svaret for denne handling være klart og tilgjengelig for rette 
vedkommende. 

— Som avslutning på denne kasuistikk skal jeg bare nevne 
den siste grunn ekspedisjonschefen anfører imot å ta særskilt 


kongelig resolusjon for å fravike alterboken ved en presteinn- 


settelse: det vil «alene tjene til å skape eller forøke unødig sen- 
sasjon om forholdet», mener han. Jeg respekterer denne fin- 
følelse — og jeg erkjenner at der kan tenkes situasjoner hvor 
dette moment burde ha vekt. Men erfaringen sier at sensasjo- 
nen (i våre dager) er der i fullt mon på forhånd, og at en kgl. 
res. i saken hverken vil gjøre fra eller til i så måte. Og dess- 
uten: hvis det gjelder å overholde kirkeretten så veier sensa- 
sjonsfrykten ikke sterkt nok til å kunne bestemme handlings- 
måten. 

En slik kgl. res. har også til opgave å bringe et rent praktisk 
administrativt forhold på det rene. Nemlig biskopens tilsyns- 
gjerning overfor en departementalt innsatt prest. I Danmark 
ordnet man dette i fullt lovlige former. Man trakk den konse- 
kvens at tilsynet gikk over fra biskopen til departements- 
chefen.”) Hos oss står dette spørsmål nu helt uløst. 

— La oss så gå over til sakens kjernepunkter. 


4. 


Man har så sterkt festet sig ved makt-spørsmålet. Nogen 
har endog talt om «bispemakt og kongemakt». Vel — la oss 
bare være på det rene med at der også er makt-momenter med 
i spillet. Men da må det gjøres tydelig av hvad art de er. 


1) Vi er derimot i en helt annen gate når der blir tale om å besørge 
ledige embeder bestyrt. Her har Kongen bare delegert biskopene 
en administrativ forføiningsrett — og jeg er selvfølgelig helt enig 
i Justisdepartementets uttalelse av 5. april 1930 at denne delega- 
sjon når som helst kan opheves eller i et givet tilfelle fratas bi- 
skopen, og et bestemt arrangement besørges eller beordres fra de- 
partementet. 

*) Dette behøver ikke være den eneste utvei. 


& 

De er ikke av ydre, administrativ slags. Ingen har ment at 
der var tale om nogen to-hodet kirkestyrelse i Norge. I admi- 
nistrativ henseende er det klart at der ikke eksisterer nogen 
med Kongen sideordnet kirkelig makt. Allerminst gjelder dette 
biskopene, som Kongen (i motsetning til prestene) kan avsette 
uten lov og dom. Derved blir det klart at ydre makt er der 
ikke tale om. 

For nu å klarne saken ved å se den fra det i forhold til kirke- 
lig makt helt motsatte hjørne, så la oss ta utgangspunkt i eks- 
pedisjonschefens sats: Kongen er suverén. (Konge alltid — 
Kongen i sitt råd). 

Dette er efter mitt syn en vill-ledende sannhet, som bare hol- 
der stikk i den rent ydre kirkelige forvaltning. Når det gjelder 
kirkens indre liv, dens trosformer og gudstjenstlige handlinger, 
dens alterbok og dens salmebok (kort sagt i hvad der omfattes 
av jus in sacra), så er Kongen bare formelt suverén. Kongen 
er nemlig i disse ting saklig bundet. Jeg har i min forrige ar- 
tikkel med forsett satt uttrykkene herfor på spissen for å få 
forholdet skarpt frem. Nu kan jeg holde mig til ekspedisjons- 
chefen — for vi er jo i virkeligheten enige så snart vi kommer 
til realitetene — og si det med hans ord: Kongen er bundet 
av sin samvittighet i forholdet til grunnloven. Derav følger at 
han også er bundet til å la sin samvittighet orientere. Det han 
er bundet av, er ikke gamle papirbestemmelser som skal fortol- 
kes, men det er en levende organisme, kirken med dens tro og 
dens tros-funksjoner. Det er da en selvfølge at denne livsenhet 
må ha sine organer, og at Kongens samvittighet må orienteres 
ved at han hører disse. Det ligger derfor i den (grunnlovs- 
lojale) konges interesse å anordne disse organer og å avbalan- 
sere sitt forhold til dem og til kirkens indre liv. Dette 
skjer ved at han gir kirkens organer bestemte uttrykks- 
leiligheter. Han behøver selvfølgelig ikke bruke akkurat 
biskoper; benevnelsen er likegyldig overfor hovedsaken: at kon- 
gen må være i levende kontakt med kirken. De organer han så- 
ledes har institueret til denne tjeneste, vilde svikte sin plikt 
også overfor kongen om de taug på sin post. «Frimodige ytrin- 
ger overfor statsstyrelsen» efter $ 100 — således som ekspedi- 
sjonschefen åpner oss adgang til i likhet med alle andre bor- 
gere — er der her ikke tale om, men om embedspliktige utta- 
lelser. Det jeg har hevdet er at Norges konge på denne måte i 
alle indre kirkelige saker må høre sine organers røst. (Som 

sagt forrige gang' har dette også alltid vært hevdet i teorien på 


- forskjellig måte av departementet). Hvis konge (regjering 


eller kirkedepartement) vil optre og si: fordi vi har all 
(ydre) makt, behøver vi heller ikke spørre nogen, så er efter 
mitt skjønn grunnlovens motiver brutt. 

Hvilken «makt» er det altså kirkens organer har? Den har 
den makt som ligger i at kongen har innsatt dem til å represen- 
tere kirkens indre liv også overfor ham. De har ingen makt i 
sig selv, ingen «selvstendig» makt, — makten ligger i den reali- 


«tet de er satt til å representere samt deri at de sammen med 


kongen i så måte står under den felles grunnlov og i en felles 
tro. Herav følger at de har krav på å bli hørt ved alle slike 
sakers behandling og avgjørelse. Dette er ikke formaliteter — 
eller om man vil kalle det så, da er det iallfall formaliteter som 
er av reell verdi. Når derfor ekspedisjonschefen sier at bisko- 
pene ved sin resolusjon 1931 — ut fra en interesse for kirkens 
sak som han respekterer — har villet «ha en større myndighet 
enn den vår lovgivning tillegger dem», da må jeg avvise dette. 
De har bare hevdet at departementet skal passe på den grunn- 
forutsetning som hele denne lovgivning hviler på samt over- 
holde kirkeloven. 

Jeg forstår at der — selvfølgelig — er dem som trekker på 
smilebåndet når nogen embedsmann i vårt samfund hevder at 
hans stilling skal respekteres, — da er ironiens og den person- 
lige insinuasjons våpen alltid for hånden i et politisk og kirke- 
lig demokrati. Kan man peke på at en embedsmann er person- 
lig maktlysten, da slipper man å bruke argumenter mot ham. 
Men det får ikke hjelpe. Hvad vilde man si hvis en forenings 
formann overfor husverten ikke hevdet foreningens rett, og 
gjorde dette nettop qua formann med all den vekt og rett han 
kunde opdrive? Professor J. Oskar Andersen nevner (i sin ar- 
tikkel «Superintendenter») at når man i sin tid i en del luther- 
ske land fikk, ikke et kongelig sum-episkopat, men en cæsareo- 
papistisk orden (et stats- eller departements-pavedømme), 
hvorved fyrsten (staten) blev dominerende også i jus in sacra, 
så skyldtes dette biskopenes manglende vakthold og hevdelse 
av deres plass. De «opfattet sig efter hvert som blotte organer 
for landsherrens sum-episkopat.» 

Dette ansvar vil sikkert heller ikke i sin tid de personer und- 

late å gjøre gjeldende, som nu smiler. Kanskje mener man at 
det i vår tid er så mange andre som heller kan overta repre- 
sentasjonen av kirken overfor staten. Dertil er å si at et «vakt- 
hold» uten sak-fortrolighet og uten ansvar skaper en farlig 
fristelse og sjelden fører til noget godt. 

For å finne et bedre ord enn «makt» kunde man kanskje si 
at biskopenes stilling overfor staten skal representere kirkens 
vekt. Det vil si at tyngdepunktet ligger i selve stillingen, ikke 
i personen eller i hans argumenter alene. Det har vært sagt at 
biskopenes rolle bare er den å være sakkyndige rådgivere. Efter 
mitt syn på den lutherske kirkeordnings historie er dette ikke 
riktig. Hvorfor kreves der ny ordinasjon for å bli biskop? 
Slikt er da ikke nødvendig for å bli antatt som sakkyndig. Når 
biskoper særskilt ordineres, så er det vel også fordi deres em- 
bede er tillagt en særskilt verdi i det åndelige «kirkeregimen- 
te», også i dettes forhold til landsherrens sum-episkopat. Der 
kan være andre «sakkyndige», men en sakkyndig erklæring fra 
biskopen har også hans stillings vekt. 

— Det er alltid ubehagelig med slik avveining av makt-ba- 
lanse. Men det er et ufravikelig vilkår for et godt forhold mel- 
lem personer og mellem institusjoner at dette ubehagelige 
moment er regulert og at reguleringens former oprettholdes. 
Nettop et forhold som er etablert i god tro plikter å søke sig 
gardert mot at det hele skal komme på skjeve. Formene skal 
være kanaler som stadig holder den gjensidige hensyntagen 
levende. De skal skaffe en automatisk indre rektifikasjon. 
Passer man ikke på dem, så utvikler der sig umerkelig en ny 
sedvane og plutselig står man så en vakker dag overfor kon- 
flikter som ikke vilde opstått om man hadde passet på gjensi- 
dighetsformene. 

Selvbevissthet er et dårlig klingende ord i vår tids kristne 
ører. Vi har gjort det ensbetydende med egoisme og maktsyke. 
Og vi har i stedet fostret et nokså skjevt ydmyghetsideal — 
ofte et skalkeskjul enten for feighet eller for det motsatte: en 
lur beregning av effekten. For Luther eksisterte der sandelig 
en kristelig og en kirkelig selvbevissthet. Men den var ikke per- 
sonens. Den var kallets. Å holde skillet rent er dessverre ikke 
bare teoretisk vanskelig, men ennu mer praktisk. Det er imid- 
lertid undfallenhet av den grunn å gå unda opgaven. En kirke 

uten selvvurdering i kall og vesen er en slapp kirke. Gud være 
de personer nådig som er nødt til å bære den frem. Men hel- 
heten krever det av dem. Og nettop fordi vi er mennesker alle 
sammen, skal vi være glad for at kirke-menneskers gamle syn- 
der står oss advarende for øie og for at det utvortes maktsy- 
stem for kirken er så sterkt avstreifet ved statskirkens ord- 
ning. Jo mindre ydre makt en kirke har, desto friere er den i 
sitt sjelsliv. Men desto sterkere er den også nødt til å hevde 
det indre livs rett og vekt, — om det så er i de ytre former 


- som symboliserer dens åndelige selvstendighet. 


Når der på grensen mellem den ydre makts og det åndelige 
livs sfære opstår konflikter, så blir der lett spørsmål også om 
den «ydre» makt hos kirkens organer. Her har ingen enkelt 
mann — han være statsråd, konge, ekspedisjonschef, biskop 
eller borger — nogen personlig makt i Norge. Makten ligger 
i folkets hele stilling til kirkens tro og kirkens liv. Alle perso- 
ner og alle stillinger vil bli avbalansert i forhold til dette. Men 
det er nettop da av større betydning at alle maskineriets hjul 
har den plass de organisk er tiltenkt i samlivet — ikke mer og 
heller ikke mindre. 

Her må ikke tilfeldige konjunkturer forvirre oss. Fordi om 
man er fornøiet med kirkedepartementets avgjørelser og deri 
ser sine momentane partsinteresser fremmet, og fordi om man 
nærer tilsvarende mistro til f. eks. bispekollegiet, så må man 
være vidtskuende nok til å vite at tempora mutantur et nos in 
illis. Den dag kan komme da frisinnets menn med sorg ser at 
de kjørte åndslivet i kirken inn i politikkens favntak. Det er 
en lettvint tankegang at så kan vi bare sprenge 088 løs. Hvad 
den sprengning vil koste oss, det har ingen ennu kalkulert. 

Derfor er det ikke så ganske enkelt dette med «makten». 
Hvad jeg for min part har hevdet er at livets organer skal ha 
sitt åndedrett fritt. Ingen enkelt stilling eller institusjon skal 
ha nogen avgjørende makt, — men de rette stillinger skal ha 
den adgang til å gjøre en maktfull innsats som organismens 
helhetsbalanse krever for å være sund. 

Dermed håper jeg å ha klargjort «makt»-problemet. To yt- 
terligheter er da avvist: p.d.e.s. at biskopen har nogen utvor- 
tes med «kongen» sideordnet makt, — og p.d.a.s at biskopen 
bare er en røst som kan høres eller ikke høres alt efter statens 

forgodtbefinnende og at hans ords vekt bare skulde være å søke 
på «den sjelesørgeriske linje» og ikke i hans særlige instituerte 
embede. 

B. 

Ekspedisjonschefen går efter min mening altfor langt i å 
hevde kongens frihet overfor alterboken. Efter dette skulde en 
tilstrekkelig radikal og kirkechikanerende regjering ikke alene 
kunne forbigå biskopen og la en annen prest foreta ordinasjo- 
ner, men også kunne bestemme at «såvel ordinasjon som 
kollats og presteinnsettelse» kunde bortfalle. Den nuværende 
ekspedisjonschef mener riktignok at ordinasjon «formentlig 
bør beholdes», men det ser ut som om dette er en fri skjønns- 
sak. 

Meget vil jo her avhenge av omstendighetene, men tankegan- 
gen er i sin rene teori iallfall et brudd på de forutsetninger 
hvorunder stat og kirke i Norge er forbundet. Og jeg noterer 
derfor med tilslutning at Oftenæs er klar over at kongen hel- 
ler ikke her er «suverén» så sant forholdet kommer inn under 
grunnlovens 88 2 og 4, og at statsrådet i så tilfelle står til an- 
svar for odelstinget (eventuelt riksretten). Efter min mening 
kommer adskillige ting i alterboken inn under grunnloven, iall- 
fall ordinasjonen (en «sakramental handling»). 

Jeg undres om ikke professor Tarangers ord har spillet en 
vill-ledende rolle i tankegangen om kongens frihet overfor al- 
terboken; nemlig professorens ord om at vi med de kirkelige 
handlinger (i alterboken) «er utenfor rettens område og befin- 
ner oss på religionens hellige grunn». Disse ord betyr jo bare 
— hvis de da i det hele er riktige — at vi ikke befinner oss i 
$ 16 men i $ 2, det vil si på de områder hvor kongen er bundet, 
nemlig i jus in sacra. At vi her også er på rettslig grunn er 
nettop Taranger den første til å hevde. Og Oftenæs er like- 
ledes klar over at alterboken er lov i kirken og lov også for 
kongen som har gitt den. 

Da Taranger-citater spiller en rolle i vårt ordskifte, skal jeg $ 
forøke dem med et ganske oplysende avsnitt fra artiklen «Bor- 
gerlig lov og kirkelov» (i Dagen for 4.11.1922). Det dreier sig 
her om nogen bestemte tilfeller av kirkelige handlinger, nem- 
lig dåp og nadverd, men uttalelsen omfatter efter sin art alle 
i alterboken foreskrevne handlinger, (iallfall de av sakramen- 

tal art hvortil Oftenæs også regner ordinasjonen). Taranger 
sier (og alle uthevelser er gjort av ham selv): «Den viktigste 
kirkelov som kongen gir i henhold til grunnlovens $ 16, er al- 
terboken «til benyttelse ved den offentlige gudstjeneste og de 
kirkelige handlinger i rikets menigheter.» ... Enhver (sådan) 
handling som ikke foregår efter alterbokens forskrifter er kir- 
kerettslig ulovlig. Derom kan der ingen tvil være. Ti alter- 
bokens forskrifter er uttømmende på sitt område.» 

Det er nettop på denne basis at bispemøtet har hevdet at en 
innsettelse av prest på annen foranstaltning enn biskopens og 
uten kollats er kirkerettsstridig. Dette står ved makt selv om 
man hevder at betraktningen av ordinasjon og kollats har vært 
noget varierende i den lutherske kirke, og det står urokket av 
et resonnement om at kirkeloven automatisk utkobles ved en 
utnevnelses-handling i statsråd. Heller ikke kongen — og ennu 
mindre departementet — kan handle uten klar kirkelig lov- 
hjemmel. 

Derimot er jeg selvfølgelig enig i at det ikke er biskopene 
som har påtalerett hvis kongen gjør noget som anses lovstridig. 
Men har de ikke taleplikt? 

— Alterboken er derfor ikke noget som kongen efter forgodt- 
befinnende kan skalte og valte med som han vil. Ekspedisjons- 
chefen vil være enig med mig i at det er utenkelig at kongen 
vilde endre noget avsnitt deri uten å ha hørt kirkens organer. 
Skal han overse disses erklæringer, må han iallfall ha så vek- 
tige grunner at han står sig overfor grunnlovskontrollen. 


6. 


Meget lett vil ekspedisjonschefen gjøre det for biskopene 
å nekte koilats eller ordinasjon. Nemlig ut fra «respekt for 
samvittigheten.» 

Ved å gjøre dette med kollatsnektelse etc. så lett — analogt 
med vegring ved å vie fraskilte — synes det hele mig å bli tem- 
melig tvilsomt. Ansvaret, risikoen, alvoret- blir for lite i for- 
hold til handlingens innhold og rekkevidde overfor den annen 
part. Det ytre ansvar må ved samvittighetsavgjørelser stå i 
riktig forhold til den indre vekt. Skulde man i den grad risiko- 
fritt kunne sette stempel på en kandidat eller en prest, da vil 
iallfall andre lett fristes til å si: biskoper kan chikanere gratis. 

Og sett fra embedets synspunkt vil jeg si: det menneskelige 
svakhetsmoment i oss trenger det embedsmessige ansvars fulle 
tilspissing. 

Man tar i det hele nu for tiden av pure humanitet altfor lett 
på spørsmålet om samvittighetsvegringer. Personer med en 
porsjon stivsinn eller fanatisme, eller andre personer med til- 
strekkelig impulsivitet, med et felles ord: temperamentsmenne- 
sker, er ikke de beste samvittighetsmennesker. Ved enhver 
samvittighetsavgjørelse kan der være momenter av egensinn, 
selviskhet og stahet — eller omvendt: av feighet og av menne- 
skefrykt —, og disse elementer må da såvidt mulig elimineres 
bort. Her er der to utenfra kommende momenter til rensning 
og klaring av vårt sinn: ansvaret — og brødrene. Ingen kan 
få prøvet sin samvittighet uten at den har vært utsatt for mot- 
argumenter fremført helst av nogen som er uselvisk interes- 
sert, hjertebundet i samme sak og som vi dypt respekterer. 
Kommer hertil at vi deler samme inderlige tro og kristusfor- 
pliktelse, da er det ikke bare den annens «klare grunner» som 
betyr noget for min samvittighetsorientering, men også dette 
at en bror ser anderledes på tingen enn jeg. Der er ikke tale 
om å «delegere» sin samvittighet til nogen annen — da vilde 
vi være kommet utenfor selve begrepet —, men der er tale om 
enkeltindividets organiske blodsbånd med trossamfundet. Selv- 
følgelig kan man måtte bryte ut også av dette, men det er en 
underlig misforståelse at slike tilfeller alene skulde være de 
ideale og storartede samvittighetsakter. Vi har forsett oss i 
den grad på Luther i Worms at vi nu er nådd til å skulle ta 
med silkehansker på enhver steil eller impulsiv holdning som 
skyter sig inn under «samvittighet». Mot dette er det jeg har 
hevdet samfundsmomentets og «brødrenes» rektifiserende rolle. 

Men dette broderfellesskap har også sin revers; den henger 
sammen med avhengighetsmomentet, flokkeinstinktet, enighets- 
suggestionen. Når brødrene er enige med mig, da kan de like- 
frem være farlige for samvittighetsprøvelsens renhet og skarp- 
het. Derfor må der alltid til kontroll også være et sterkt indi- 
viduelt ansvar forbundet med samvittigheten, og dette ansvar 
må øke jo mere avgjørelsen blir betydningsfull for andre indi- 
viders skjebne. Uten dette ansvar mister samvittighetsavgjø- 
relsen ikke bare sin renhet men også sin høihet. Det blir der- 

for i realiteten å ringeakte samvittigheten istedetfor å respek- 


. tere den når man sier: du kan bare gjøre som din samvittighet 


byder dig, det skal ikke koste dig noget. 

I de her aktuelle tilfeller med ordinasjons- og kollatsnektelse 
ligger der jo alltid ansvar overfor Gud, ja for den saks skyld 
overfor opinionen og overfor den enkelte person, men alt dette 
krever også å få uttrykk i en personlig og embedsmessig risiko. 
Jeg synes dette skulde være en selvfølgelig slutning ut fra 
ekspedisjonschefens syn at en biskop som nekter å utføre nogen 


-av de nevnte handlinger er revolusjonær overfor lov og øvrig- 


het. Det kan visstnok tenkes at omstendighetene og argumen- 
tene kan ligge slik an at kongen ikke foretar sig noget overfor 
biskopen — om kongen avgjør selve saken på tross av bisko- 
pens syn —, men ansvarsfriheten må iallfall ikke være fast- 
slått på forhånd. 

Dette ansvar og denne risiko er forresten ikke bare nødven- 
dig for å skjerpe samvittigheten, men også for å legge de 
nevnte kirkelige embedshandlinger i et tilstrekkelig høit, man 
kunde si: helliget plan. Med dette syn henger det jo sammen 
at det både i kirken og i andre etater nettop er de høieste og 
mest centrale embeder hvor kongen uten lov og dom kan av- 
skjedige, mens derimot de underordnede er sikret ved lovens 
ord og rettens prøvelse. Man er da gått ut fra at uten et slikt 
risikomoment kan høie stillinger bli farlige for samfundsor- 
ganismen. 

Derfor vil jeg håpe at departement og konge her vil holde 
også biskopenes ansvar tilstrekkelig skarpt frem. 


7. 

Vi lutherske som hevder menigheten — ikke i betydning av 
menighetsdemokratiet, men i betydning av troslivets moder- 
skjød på jord — og som derfor hylder det almindelige preste- 
dømme, vi kan ikke se annet enn delegater i kirkens embeds- 
menn. Vi står derfor ofte noget uklare overfor begrepet «Guds 
stedfortredere», vi rygger tilbake for det sterke innhold i dette 
ord. Muligens skyldes dette også en falsk beskjedenhet, en 
angst for helt ut å være utelukkende redskaper, totalt organer 
for evighetsordet. Der kan være grunn til å kalle på en frimo- 
digere stilling i så måte. Presten skal virkelig være som et 

fremspring av evigheten for sjelene. Men vi må avvise uten 
prutning enhver innblanding av dette syn i de menneskelige 
mellemværender. Nogen tale ex cathedra i slike ting tilligger 
hverken menighetslem, bisp eller prest. Vi har vårt evangelium 
og vår tro fra Gud — men nogen makt eller myndighet i men- 
neskelige ting har vi ikke fra ham ut over det som all øvrighet 
ifølge skriften har. 

Dette klargjør også den her omdisputerte biskopenes stilling. 
Luther gikk for vidt når han — efter først til den ene yderlig- 
het bare å ha betraktet bispene (superintendentene) som blotte 
ydre kontrollorganer, inspektører, senere, på grunn av forhol- 
denes utvikling og den verdslige makts fremtrengen inn i selve 
jus in sacra, gikk over til så skarpt å hevde biskopenes kirke- 
lige makt at han endog lot dem avlede denne makt «fra Gud». 
Biskopene stod under to herrer, mente han: Gud og kongen. 
For Luther var de to slags makt virkelig sideordnet, «koordi- 
neret». Dette er vi ledet bort fra. Når jeg brukte det uttrykk 
at biskopen utleder sin ordinasjons- og hele sin hyrde-stilling 
fra menigheten, da var det derfor med fullt overlegg, og jeg 
kan ikke motta min meddebattants instituering av «Gud» hvor 
jeg sier «menigheten». Vi representerer ikke overfor konge og 
departement «Gud», men kirkens og menighetens levende tro. 
Og når vi efter kirkens anordninger utfører vårt opdrag i me- 
nigheten, da er vi dens troslivs delegater. At vi er Guds tje- 
nere — det deler vi med alle som har tatt sin gjerning som et 
opdrag fra Gud, også med Konge og statsråd og departement, 
at vi er ordets tjenere deler vi med alle som har tatt imot dette 
opdrag. Biskopen har i så måte ingen særstilling i forhold til 
de andre kirkens forkynnere. Hans særstilling er uttrykt ved 
betegnelsen tilsynsmann (episkopus), men dette tilsyn utøver 
han ikke på Guds vegne; det er menigheten, kirken, som har 
overdradd ham det gjennem sine forordnede befullmektigede. 
I motsetning til de andre stillinger er biskopens imidlertid ikke 
lokal, men generell for kirken i Norge — hvad der er symboli- 
sert ved valget hvori den hele kirke er representert. Dertil 
kommer at han ifølge kirkeloven er det heles talsmann overfor 
menighetene. Men heller ikke dette gir ham nogen slags an- 
tydning av en «Kristi stattholder». — Hvis nogen nu ønsker 
denslags tråder innflettet, da er det efter mitt skjønn en slags 

evangelisk romantikk, en restaurerings-kopiering av «store» 


. svunne tider, — hvorav vi i stedet burde ha lært å passe oss. 


8. 


Summa summarum: Det statlige eller folkekirkelige moment 


gir Norges kirke brede vinger og vid favn, det sikrer en viss 


avbalansering mot sneverhetstendenser og impulsive utslag fra 
blokken overfor individene; religiøst talt vilde jeg gjerne si at 
statskirken — tross lerkarrets skrøpelighet — sikrer noget av 


* Jesu Kristi solidaritet med alle og alles med hverandre. Men 


på den annen side står kirken inne for Kristi intense alvorskrav 
og hans frelsende dom i selve det glade befrielsens budskap, 
— kirkemomentet sikrer mot utflyten i human borgerlighets- 


religion, verger folkekirken mot å bli et grått religionsvesen å 


la andre statsvesener. Kirkens trosliv er kjernen i statskir- 
kens organisme, uten at derfor rammen er noget løst utenpå- 
heftet. 

I den vekselvirkning som herved opstår, vil der ofte være 
også en spenning, og for at alt skal få virke efter sin indre ånd 


og hensikt er det at jeg har hevdet både den gjensidige bun- 


dethet og den gjensidige frihet i samlivet. 
Eivind Berggrav. 


— Kirke og kultur. XXNXIX. 15 


HENRIK IBSEN OG INDIVIDUAL- 
PSYKOLOGIEN 


Av dr. RicHARD ERIKSEN. 


Ingjald Nissen: <«Sjelelige Kriser i Men- 
neskets Liv. Henrik Ibsen og den moderne 
Psykologi.» 183 s. 


Individualpsykologien har utvilsomt ydet meget fortjenst- 
fulle bidrag til den sjelelige menneskekunnskap. Av en bok 
som Alfred Adlers «Menschenkenntnisz» (1928) er der meget 
å lære også for «den almene mann». Den rolle, som mindre- 
verdighetsfølelsen spiller i den sjelelige utvikling, de kompen- 
sasjoner eller forsvarsverker, som sjelen bygger op for å verge 
sig mot den, den streben efter overlegenhet og makt, hvormed 
man ofte vil maskere en skjult underlegenhet, er betydnings- 
fulle faktorer, som psykologi og opdragelse må regne med. Ad- 
ler har på grunnlag av disse faktorer opbygget et helt psyko- 
logisk system og en kurmetode for de i vår tid så utbredte sje- 
lelige vanskeligheter eller nevroser, og da han har satt finge- 
ren på en kilde til mange feilretninger i livsutviklingen, er det 
forståelig, at denne metode kan føre til hjelp for mange men- 
nesker. Men den betrakter — likesom Freuds psykoanalyse — 
sjelslivet fra et temmelig ensidig synspunkt og spørsmålet blir 
derfor, hvor den Adlerske metode går ut over sin naturlige be- 
grensning. Det er av betydning, at et synspunkt som f. eks. 
det Adlerske forfølges i sine ytterste konsekvenser. Ti både 
dets fordele og dets mangler vil derved bli synlige for en uhil- 
det dømmekraft. 

Ingjald Nissen har i ovennevnte bok konsekvent gjennem- 
ført den Adlerske betraktningsmåte på Henrik Ibsen og flere 
av de dramatiske skikkelser, som hans geni har skjenket oss, 
og man må innrømme, at hans psykologiske analyse i flere hen- 
seender er rammende. Han utfyller dessuten de Adlerske 
synspunkter med en på Kretschmer grunnet teori om en rekke 
kriser, som mennesket gjennemgår i løpet av sitt liv med ti- 
årige mellemrum. Men denne kriseteori får dog bare betyd- 
ning for analysen av Ibsens produksjon i sammenheng med 

hans liv. Nissen tar Ibsen fullstendig til inntekt for individu- 
alpsykologien og mener, at Ibsen i de analyserte skikkelser 
(spesielt Hjalmar Ekdahl, Hedda Gabler og Johannes Rosmer) 


har villet fremstille karakterer med et forkuet seksualliv og 


de skavanker som den seksuelle forkuelse fører med sig. Hvad 
Hedda Gabler lider under er «angst for seksuallivet» som hen- 
ger sammen med hennes angst for «ikke å bli godtatt av fa- 
ren, general Gabler». Og de Ibsenske mannfolk lider under en 
seksuell impotens av sjelelig art, som de kjeler for og verner 
om ved å innordne den i et hyklerisk selvbedrag eller en hul 
idealisme. Da nu Nissen i denne sammenheng sterkt fremhe- 
ver den rigdom på lykke, som en ophevelse av de foreldede 
seksualhemninger skjenker mennesket og henviser til van de 
Veldes omstridte bok «Die Hochehe», som vesentlig handler 
om, hvorledes man skal få det beste og mest mulige ut av det 
seksuelle samkvem, så må boken vekke det inntrykk, at forfat- 
teren ad denne vei vesentlig har villet slå et slag for den 
«seksuelle frigjørelse» ved å innkassere Ibsens autoritet til 
fordel for den. Så meget mer, som han ikke tar noget forbe- 
hold mot misbruk av seksualiteten, skjønt man vel må anta, at 
han med «normal seksualitet» ikke forstår en helt uregulert 
og uhemmet tilfredsstillelse av seksualdriften. 

Det vilde føre for vidt å redegjøre for de sannhetsmomenter 
som finnes i magister Nissens tolkning av Ibsen. Dem vil le- 
seren lett finne. Men samtidig vil man også med nogen op- 
merksomhet opdage, hvor Nissen på grunn av sin metode blir 
ensidig og derfor sterkt begrenser den almenmenneskelige for- 
ståelse av de Ibsenske skikkelser. Det viser sig der, hvor det 
gjelder de Ibsenske skikkelsers forhold til de ideelle verdier. 
Nissen anerkjenner den idealisme, som vil at menneskene skal 
ha det godt (adgang til livets goder og et normalt seksualliv) 
og altså tilstreber en avpasning, hvorved forholdet mellem 
menneskene innbyrdes og deres kår kan bli j evnt og glatt uten 
for høie topper eller for dype daler. Men likeoverfor all an- 
nen idealisme står han meget mistenksom. Den er enten et 
uttrykk for angst eller også for et sjelelig maktbegjær og ska- 
per derfor «fiktive livslinjer», illusoriske blindgater. Nu er 
det jo ganske klart, at der finnes megen skakk-kjørt idealisme, 
som Ibsen på en klassiske måte har legemliggjort bl. a. i Gre- 
gers Werle. Men hvorledes forholder det sig med idealismen 

hos Johannes Rosmer? Kan den uten videre reduseres til et 
uttrykk for angst og maktbegjær? Nissen er her ikke i tvil 
om Ibsens mening. Når Rosmer vil gjøre alle mennesker til 
«adelsmennesker», så er denne idealisme ikke annet enn et 
middel til å sikre og verne om den seksuelle impotens, som han 
lider under og ikke vil se. Ja den er mere: den er uttrykk for 
et falsk maktbegjær, som utspringer av denne impotens, ti 
hvad Rosmer vil er egentlig «å nekte hele landet seksualliv.» 

Efter å ha lest Nissens bok tok jeg for mig «Rosmersholm» 
og leste dramaet påny, og for enhver som gjør det, vil det 
visstnok bli klart, at Nissens psykologiske yndlingsteorier her 
i høi grad har forkvaklet den naturlige almenpsykologiske op- 
fatning av Rosmer. Han er så optatt av Rosmers seksualliv, 
at han rent glemmer den åndelige utvikling, Rosmer har gjen- 
nemgått derved, at han er gått over fra kristendom til human- 
isme. Han vil jo ikke lenger være prest, men forkynne adels- 
menneskets (d. v. s. humanismens) evangelium. Man minnes 
her om et ord av Goethe, som gir et pregnant uttrykk for 
den ekte humanistiske innstilling: «Da ich Adel fihle und 
Zweck kenne.» Men disse åndelige brytninger hos Rosmer har 
altså bare tjent til å sikre impotensen. Det reelle innhold i 
dem er hul ideologi. Gjelder dette om Rosmers idealisme, så 
må det vel også gjelde om den humanistiske idealisme i det 
hele tatt, som også i vår tid er meget sterk, og ennu mere om 
den religiøse og kristelige idealisme: de er uttrykk for sek- 
sualangst eller for et nevrotisk maktbegjær, som vil «nekte 
landet seksualliv». 

Jeg har intet nøiere kjennskap til den individualpsykolog- 
iske kur, og vil derfor ikke uttale mig om dens teknikk. Når 
jeg har lest Adler har det vært for å tilegne mig hans grunn- 
leggende psykologiske synspunkter. Men jeg kan ikke undlate 
å gjøre opmerksom på, at når Adlers synspunkter anvendes 
på den måte som her er skjedd overfor Rosmer, vil de kunne 
bli et middel til å utrydde all humanistisk og religiøs ideal- 
isme, d. v. s. all idealisme, som stiller sig høiere og dypere 
mål enn den avpasningsidealisme, som Nissen gjør Sig til tals- 
mann for. Vil man uttrykke humanismens mål må man vel si, 
at den tilstreber en utfoldelse og fullkommengjørelse av per- 
sonligheten i vekselvirkning med de etiske og kulturelle ver- 
dier, mens kristendommens mål blir personlighetens gjenfø- 

delse til et evig liv i Gud. Men det bevegende motiv i human- 
isme og kristendom skulde altså ut fra Nissens holdning egent- 
lig være et maktbegjær (de vil nekte landet seksualliv), mens 
avpasningsidealismen skulde være fri for ethvert maktbegjær. 
Det er imidlertid ganske klart, at avpasningsidealismen t Nis- 
sens analyse av Rosmer forbinder sig med et meget tydelig 
maktbegjær: den vil nekte menneskene personlig selvutfoldelse 
og religion ved å nedvurdere humanisme og religion til hul 
ideologi. Når humanismen er hul ideologi hos en mann, som 
bryter med sin slekts tradisjoner og med sine nærmeste slekt- 
ninger og venner for å trekke konsekvensene av sitt stand- 
punkt, hos hvem skulde den da være ekte? Nei sannheten er 
den, at maktbegjær kan forbinde sig med alle livsanskuelser, 
ikke minst med avpasningsidealisme og materialisme. Og det 
er en psykologs plikt å forstå alle disse livsanskuelser og deres 
betydning i personlighetens liv. 

Hvad Rosmers seksualliv angår gir dramaet ingen grunn til 
å se noget særlig abnormt i det. Det synes å ha artet sig som 
det ofte pleier hos «stille forskere», som bare har hatt flyktige 
forelskelser og går op i sine studier uten å elske sin kone. Med 
visse mellemrum overfalles de av driften og tilfredsstiller den 
da uten lidenskap, nærmest for å bli den kvitt. Det er lett å 
forstå at en slik mann er blitt støtt tilbake av sin kones «liden- 
skabelighet», hennes krav om hel og full hengivelse. Så kom- 
mer da kjærligheten også til denne mann, og det er klart, at 
den hos en slik karakter til en begynnelse måtte vise sig som 
en rent åndelig følelse, uten at han får øie på den erotiske li - 
denskap som ulmer bak den. Men den dramatiske utvikling 
bringer jo denne lidenskap for dagen: Rosmer utvikler sig fra 
et ekteskap med Beate uten lidenskap til en kjærlighet med 
lidenskap til Rebekka West, altså fra et rent seksuelt til et 
erotisk forhold til kvinnen. Dramaets tyngdepunkt ligger Jo 
ikke på dette område, men i den skyldfølelse, som knytter sig 
til Beates død og til Rebekka Wests handlemåte. 

Det er fullstendig vilkårlig å ville gjøre den hvite hesten i 
Rosmersholm til et spesielt symbol for «seksualangst». Den 
hvite hest forklares tydelig nok i Rebakkas utbrudd: «Slekts- 
tvil, slektsangst, slektsskrupler. De snakker om, at de døde 
kommer igjen som jagede hvite heste.» Her menes all den 


Å skyldfølelse og livsangst, som hindrer et menneske fra å 

føle sig glad og skyldfri nok til å føre sin sak frem til seir. 
Det er forståelig, at denne skyldfølelse fremstilles som vrang 
siden av det rosmerske livssyn, som karakteriseres av allian- 
sen mellem prestelig strenghet og militær disiplin, en konser- 
vatisme, som adelsmenneskets glade evangelium skal omstyrte 
og erstatte. Dramaets tyngdepunkt ligger jo også i det opgjør 
mellem Rebekka og Rosmer, som viser, at dette glade adelsskap 
dog ikke formår å helbrede dem fra deres skyldfølelse. Derfor 
blir de også et offer for den. 

Strengheten i det rosmerske livssyn fikk Rosmer til å brenn- 
merke redaktør Mortensgård for en seksualforseelse mot den 
gjeldende moral. Men senere da han skiftet livssyn, sier han 
til Mortensgård: «Hadde jeg dengang stått, hvor jeg nu står, 
så hadde jeg tatt på Deres forseelse med varsommere hender.» 
Allikevel hevder Nissen, at Rosmers nye livssyn bare har den 
negative beveggrunn «å nekte landet seksualliv» ! Rektor Kroll 
lar falle en replikk, hvori han går ut fra, at «slekten vil dø ut» 
med Rosmer. Herav slutter Nissen, at Ibsen har villet frem- 
stille Rosmer som impotent. Men denne replikk plikter man 
dog å opfatte på en måte som stemmer med dramaets hele 
sammenheng og ånd. Før Kroll vet noget om Rosmers frafall 
(i første akt) lar han uttrykkelig Rebekka West forstå, at han 
med glede vil se henne som Rosmers annen hustru. Han vet 
altså intet, som kan skape betenkeligheter i så henseende. Og 
i replikkvekslingen om Beates barnløshet heter det uttrykke- 
lig, at hun av lægene hadde fått vite at «hun for hele livet vilde 
bli barnløs.» Krolls uttalelse om Rosmer som den siste av slek- 
ten bestemmes naturligvis av hans syn på Rosmer som den fra- 
falne slektsforræder. Selv om Rosmer fikk aldri så mange 
barn, vilde dog slekten dø ut med ham, fordi hans ættlinger 
vilde bli en ny slekt med et nytt livssyn. 

Ingjald Nisens bok er fengslende skrevet, og han besidder 
visselig personlige betingelser for et godt videnskapelig ar- 
beide. Men ensidigheten får man kritisere, hvor man finner 
den. Til psykologisk forståelse av enhver personlighet trenges 
en fordomsfri analyse ikke bare av dens forhold til driftslivet, 
men også av dens forhold til de etiske og kulturelle verdier. 
Richard Eriksen. 

KIRKEN OG KVINNESAKEN 


Av ANNA CASPARI ÅGERHOLT. 


Fra 1840-årene av hadde stortinget forbedret den norske 
kvinnes rettslige og sociale stilling, uten at dette hadde vakt 
synderlig protester. Den reformlovgivning, som hadde skaffet 
døtre like arverett med sønner (1854), ugifte kvinner handels- 
rett (1842) og myndighet (1845 og 1863), var en følge av det 
herskende liberale system og føltes helt naturlig. 

Camilla Colletts dristige tanker vakte heller ikke noe vold- 
somt røre, selv om de nok kunde få en og annen anmelder, en 
og annen ærverdig husfar til å ryste på hodet. Først da eman- 
sipasjonsideene i 70-årene kom ifølge med den politiske og ån- 
delige radikalisme, forstod man hvilke farer de bar i sitt skjød. 

Derfor vakte Stuart Mills bok «Kvindernes Underkuelse» 
sterkere motsigelse enn Camilla Colletts første arbeider hadde 
gjort; den var jo også straks ved sin utgivelse 1869 blitt over- 
satt av den farlige radikaler Georg Brandes. Til gjengjeld slo 
den sterkere enn noen annen kvinnesaksbok ned i mottagelige 
sinn, ikke minst i kvinnenes. Fru Collett sa nok i et mismodig 
øieblikk at Stuart Mills «fortræffelige» bok blev meget lite lest 
i Norge, i høiden av noen damer. Imidlertid kan man ikke minst 
på henne selv efterspore den sterke virkning av den. Når «Sid- 
ste Blade» annen samling 1872 blev modigere, aggressivere i 
tonen enn «Sidste Blade», første samling 1868, var det uten tvil 
fordi utgivelsen av «Kvindernes Underkuelse» lå imellem. 

For en ildsjel som Aasta Hansteen virket boken som en be- 
frielse av et klamt fengsel. Hun sa engang om Stuart Mill: 
«Endelig kommer den innviede og utsiger ordet og se! Troll- 
dommen er brutt. De forstenede rører sig, de sovende slår 
øinene op, smiler og taler!» 

I Kjøbenhavn utkom i 1871 en anonym brosjyre: «Veninder- 
nes Samtale om Kvindens Underkuelse». Den var skrevet av 
den 27 årige Mathilde Schjøtt f. Dunker, og viser hvordan en 
fordomsfri og gjennemkultivert kvinne tok imot det nye evan- 

gelium; henrevet, betatt, men litt tvilende, især hvor det gjaldt 
de nedarvede religiøse forestillinger. Der er oprør i den lille 
bok, om enn ikke Camilla Colletts geniale. 

Den store masse av kvinner leste naturligvis ikke «Kvinder- 
nes Underkuelse», men gjorde de det, reagerte de sikkert vold- 
somt. Det har vi et tydelig vidnesbyrd om i et innlegg i Mor- 
genbladet fra sommeren 1870. 

Her stod på første side, vel som tegn på Frieles spesielle be- 
vågenhet, en meget energisk «Protest mod Stuart Mills «Om 
Kvindens Underkuelse» Af en Kvinde.» Skjønt hun er «en 
ulærd Kvinde,» sier forfatterinnen, må hun rykke i marken, 
«for at dog det, der er Guds Anordning ogsaa i denne Sag, maa 
blive udtalt». Hvert eneste menneske hun har talt med, synes 
disse nye ideer er forkastelige, men allikevel har hun på trykk 
ikke sett annet enn lovtaler over dem. Siden ingen annen pro- 
testerer, så må da hun føre «Kvindens og Kvindelighedens 
Sag» mot Stuart Mill og den nye tidsånd. Det forferdelige er 
at Stuart Mills tilhengere trosser Guds ord og vil være «huma- 
nere end Gud selv, saa at vi nu ere komne videre end Gud selv 
paa Humanitetens Vei?» 

Forfatterinnen minner om bibelordet: «Jeg vil gjøre ham 
(Manden) en Medhjælp, som kan være hos ham, og hun skal 
kaldes Mandinde, thi hun er taget af Manden,» og om at man- 
nen skal være hennes herre. Det kunde nok være at der i det. 
borgerlige samfund og især i England kunde trenges noen for- 
forbedringer i kvinnens stilling. Men forøvrig spør hun Mills. 
tilhengere, om de har satt sig inn i de tilstander som opstår, når 
Toe De dysen i alle konsekvenser. «Det kan 

i nhver af os vilde grue for at se 
en Kjær af Kvindekjønnet fremtræde offentlig som f. Ex. Stor- 
grav ve grun see 
Å % se VOPIeve noget saadant 7» ) Kvinnene 

en gjerning, stor og skjønn som helt tilfredsstiller dem; 
KN ugift, må det være adgang til 
vinder», hvor de kan være til gagn 

og glede for sig selv og andre. «Ak det er en Sandhed, at vi 
Kvinder ere en Slyngplante, der trænger til at omslynge en 
stærk og kraftig Stamme (Manden) med et vart Hjertes Varme 
og Inderlighed for at blive, hvad vi kunne blive, selv om denne 

Stamme, denne Støtte for vort svage Væsen, ofte behandler os 


- haardt, saarer og bedrøver os.» Kvinnen skal «vistnok endnu 


mere end Manden» bære sitt kors i tålmodighet, «hun skal ikke 
ville fremtræde paa nogensomhelst Opsigtsvækkende Maade; 
thi da løsriver hun sig fra sin, af Gud, givne Natur, og dette 
sker aldrig ustraffet.» Hun er «saa fint anlagt, hendes Nerve- 
system, hendes Gemyt, hendes hele Natur og Personlighed kan 
ikke taale at stilles blot ligeoverfor den ydre Verden og de raa 
Forhold, der er uundgaaelige i Livet». 


Denne lille artikkel varsler om hvilken seig og langvarig mot- 
stand kvinnefrigjørelsen skulde møte innen den dannede al- 
menhet og ikke minst blandt kvinnene selv. Det gamle kvinne- 
ideal skulde det ikke bli lett å rokke, fast forankret som det var 
i bibelens ord. Rundt om i de gode hjem lå det på de unge 
kvinners skrivebord religiøse bøker som het no sånt som: «Om 
kvinnens edle og stille kall, om kvinnens sanne vesen og gjer- 
ning. Den unge kvinne, en venn og ledsager for henne gjennem 
livet og udødeligheten.» — Vi husker fra «Samfundets Støtter», 
hvordan adjunkt Rørlund, sikkert teolog, leser op i kvinnefor- 
eningen for de moralske fordervede om «Kvinden som samfun- 
dets tjenerinde». Slike bøker dryppet inn i kvinnesinn at kvin- 
nens plass var i det stille, i hjemmet, i lydighet mot mannen; 
Gud hadde bestemt det så, skapelsesberetningen og de bekjente 
ord hos Paulus vidnet om det. Og det som stod i bibelen gjaldt 
i disse ortodoksiens glanstider bokstavelig og absolutt. 

Meget yndet i Norden var den fromme Pariserpredikant 
Adolphe Monods foredrag holdt for kvinner. Den elskelige 
bispinne Gislesen oversatte dem fra tysk i 1851 og kalte boken 
«Kvindens Opgave og Liv i Evangeliets Lys.» Så sent som i 
1884 henviste pastor M. J. Færden til denne «smukke og vel- 
talende Bog.» I Danmark hadde da alt 7 oplag sett dagens lys. 

Mannen, heter det i Monods foredrag, er Guds billede og ære 
og skaptes under englenes lovsanger; han skylder derfor Gud å 
fremstille sig med opløftet hodet for den ganske verdens blikk; 
kvinnen derimot, hvis skabelse er «af anden Rang og som paa 
en Maade tilhører Jordens Familiekreds, skylder igjen Manden 
at holde sig stille forborgen.» — Hun er skapt efter mannen, 
men syndet før ham. Ved syndefallet er hennes avhengighet. 


forvandlet til underkastelse. «Skamfuld over sig selv og stræ- 

bende at gjenvinde sin Ære, lever Kvinden herefter kun for at 
gjøre den Uret god igjen, som hun har tilføiet Manden.» Hun 
skal «i en beskeden og undergiven Stilling arbeide paa hans 
Vel, fremforalt paa hans Sjælevel.» De gifte kvinner innpren- 
ter Monod: «Med eders eget Navn lade I ogsaa eders egen Ære, 
eders egen Villie umærkelig gaae under i ham.» I hjemmet 
kommer kvinnens gode sider for dagen; men vil hun utenfor 
dets grenser, blir hun en mislykket mann. Der finnes overor- 
dentlige begavelser blandt kvinner, men ellers gjelder det: 
«Hint vidtstrakte Blik i Statsstyrelsen og i Videnskaben, der 
omfatter Verden; hin Filosofiens og den høiere Poesis dristige 
Flugt, der overskrider Verdens Grændser, for at svæve om i 
Tankens og Fantasiens umaalelige Rum, er ikke Kvindens Sag.» 
Hun viser en naturlig tilbakeholdenhet, når hun elsker. Hun 
lar sig heller fortære av kjærlighetsflammen i sitt indre enn 
«at hun i det Ydre skulde lade den bryde frem.» <«Hiin ufor- 
anderlige Regel, der overlader Manden den ægteskabelige For- 
bindelses første Skridt og ikke engang tilsteder eder det mind- 
ste Skin deraf, er ikke en Skik fremkaldt ved den finere Dan- 
nelse; den er ikke en ved Evangeliet frembragt dybere Følelse 
af det Passende, men en Lov, som alle Tider, selv de raaesie, 
alle Folkeslag, selv de vildeste, have paalagt Kvinden.» 


Det var «hiin uforanderlige Regel,» Camilla Collett regnet 
for konveniens, det var mot den hun gjorde oprør, for på den 
trodde hun hennes livs lykke var strandet. Kvinnen med sitt dy- 
pere instinkt for kjærlighet, med sin renere, mer sjelelige hen- 
givelse skulde gi «varselet», «tegnet», hvad der slett ikke betyd- 
de det samme som at hun fridde selv. Camilla Collett dirrer 
alltid i stemmen, når hun kommer inn på den klerikale kvinne- 
opfatning. I «Siste Blade» 1872 erklærer hun at hun har «en 
uovervindelig Mistro til alle religiøse Skrifter og Bøger, der 
specielt er skrevne for Kvinden.» | 

Og Aasta Hansteen gjorde det til sin livsgjerning å bekjempe - 
kirkens kuende makt over kvinnesinnet. Hun søkte å skjelne 
mellem den kirkelige lære og bibelen og blev til sin glede over- 
bevist om at kvinnens nuværende underordnethet ikke var over- 
ensstemmende med Kristi ånd. Det er karakteristisk at hun i 
sin første kvinnesaksartikkel nettop vendte sig mot Monod. 
Kvinnen var ikke skapt til avhengighet, men til frihet og like- 

stilling; hun pekte på 1ste Moseboks lste kapitel, der det stod: 


.««I Guds billede skapte han mennesket, mann og kvinne skapte 


Ye 

han dem,» et ord som Monod hadde oversett. Artikkelen blev 
optatt i «Nordisk Maanedsskrift for folkelig og kristelig Op- 
lysning» 1871. Men i det næste nummer optrer en av tidsskrif- 
tets utgivere mot henne, den senere professor i filosofi, teolo- 
gen G. V. Lyng, og oplyser for sikkerhets skyld at redaktørene 
på ingen måte er enige i frøken Hansteens artikkel, fordi om 
den blev inntatt. Dengang stod Aasta Hansteen ennu på stats- 


Kirkens grunn. Det varte imidlertid ikke lenge før hennes strid 
- med teologene drev henne ut av den lutfierske kirke; hennes 


dypt religiøse ånd og hennes frisinn fikk ikke vingefang mel- 
lem de kirkelige dogmer. 

Men først i 80-årene så den Johnson-Caspariske ortodoksi 
og det gamle embedsvelde sig for alvor truet av den fremstor- 
mende radikalisme, den åndelige og den politiske, av «vantroens 
væsen.» Kvinnebevegelsen var ikke lenger utopisk og litterær, 
som hos Camilla Collett og Aasta Hansteen; den var blitt en 
realitet. Kvinnene var begynt å organisere sig. Kvinnesaksfor- 
eningen blev dannet i 1884, Kvinnestemmerettsforeningen året 
efter, fra 1882 kunde kvinner bli studenter, i 1884 var adgan- 
gen til alle embedseksamener åpnet for dem; samme år hadde 
stortinget i prinsippet godkjent fellesundervisning av gutter 
og piker. 

Og nettop fra dette kritiske riksrettens år daterer sig et stort 


teologisk opgjør med kvinnesaken. Det var en meget dyptgå- 


ende og velskreven artikkelserie om «Kvindespørsmålet», of- 
fentliggjort i «Luthersk Ugeskrift», og forfattet av en av det- 
tes utgivere, pastor M. J. Færden. På tallrike opfordringer 
blev artiklene siden utgitt som brosjyre, og de blev også optrykt 
i «Morgenbladet». Det er i sedelige forfallstider at kvinnene 
har reist krav på likestilling, hevder Færden; således søkte 
kvinnene under den franske revolusjon å fri sig fra kristen- 
dommens bånd. Der er også nær sammenheng mellem kvinne- 
saken og den nye tids ideer. Liberalismen, atomismen eller na- 
turalismen som han kaller retningen, tar ikke tilbørlig hensyn 
til samfundet; for den er individet alt. En slik individualisme 
blir til overgrep, utarter til tøilesløshet, til moralsk opløsning. 
Kvinnens frigjørelse fører til hjemmets forfall, ødelegger det 

kristelige ekteskap og familieforhold. «Troskabsløftet, den gud- 
dommelige Indvielse, Aarenes Samliv, Børnene» alt er uten be- 
tydning for den moderne hustru. Dikterne har på farlig vis 
forherliget disse emansiperte kvinner. Tydeligst åpenbarer det 
sig i «Et Dukkehjem». «Som Nora i Slutningsscenen staar der, 
løs og ubunden af ethvert guddommeligt og menneskeligt Baand, 
uden Forpligtelse til den Mand, hvem hun har givet sit Løfte, 
uden Forpligtelse til de Børn, hun har født til Verden — saale- 
des vil Hustruen fra Begyndelsen til Enden staa i det moderne 
Egteskab. Ikke i Husets Inderste, som Prestinde ved Husets 
Arne og Alter, skal hendes Plads for Fremtiden være. Ved Ud- 
gangsdøren, altid reisefærdig, med Vadsækken i sin Haand, 
har den moderne, emanciperede Kvinde taget sin Plads. Reise- 
vadsækken — og ikke som før Troskabsringen, vil blive Sym- 
bolet for hendes Stilling i Egteskabet.» Færden har som man 
ser den dypeste mistro til den frigjorte kvinne, han tror at 
hun ved første leilighet vil svikte sine moderplikter og sine 
kjønnsinstinkter. Og i stridens hete har han ikke øre for at 
også Nora representerer et moralsk prinsipp, ikke bare et krav, 
men også en plikt, plikten til å bli et menneske. Det er for sin 
sjels frelse hun bryter ut. 

Klokt har pastor Færden rammet det svakeste punkt 
ved hele den nye retning, dens manglende forståelse av 
den dyptgående fysiske og psykiske forskjell mellem 
mann og kvinne. For evolusjonistene er den kvinnelige natur, 
som den nu åbenbarer sig, et kunstprodukt, som ved opdragelse 
og påvirkning kunde få en ganske annen karakter. Derimot 
overdriver forfatteren temmelig sterkt de fysiske farer for 
kvinnen, når hun overtar mannens gjerning. Med eksempler 
hentet fra Amerika påstår han at en emansipert kvinnes for- 


plantningsorganer vil forkrøbles, så hun blir ufruktbar, og at 
de ømme følelser kveles! 


Forferdet er han også over at kvinnesakens tilhen- 
gere ikke vil anerkjenne wunderdanighetsforholdet. Ordet 
underdanig kan nok skurre i ører som ikke tåler annen 
autoritet enn selv-valgte myndigheter. Hos apostelen Paulus 
er det bare uttrykk for «den i Kvindens Natur saa dybt grun- 
dede Trang til at se op til og underordne sig den Mand, hun 
elsker». Guds bud har sine røtter i sakens natur. Men vil kvin- 

 nene slå vrak på «den vistnok fordringsløse, og dog saa uende- 
- ligt velsignede Plads» som kristendommen har å by henne, da 
kan hun ikke lenger «følge Kristendommens Veie og Baner». 
Størst motsigelse i den annen leir vakte Færdens syn på 
kjønnsmoralen. De kristne, erklærte han, kunde dessverre ikke 
ta Bjørnsons «En Handske» til inntekt i kampen mot sedelig- 
heten. Visstnok er det Bjørnsonske krav på samme moral for 
mann og kvinne også kristendommens eget. Men fordringen 
på den absolutte likestilling av mann og kvinne med hensyn til 
sedelig renhet beror på en falsk opfatning av kvinnens kall og 
opgave, som hverken er den naturlige eller den kristelige. Kysk- 
heten, den sedelige renhet er så å si kvinnens «sande Væsen». 
Hun kan ikke miste sin kyskhet uten å miste sin kvinnelighet, 
mens en mann ikke mister sin mandighet ved en lignende synd! 
— «En falden Kvinde er falden just som Kvinde; hun er ned- 
styrtet fra sin Kvindeligheds Dronningværdighed.» Selv om 
. noen mener at synden er den samme for mann og kvinne, så 
* må man dog innrømme at syndens følger ikke er de samme for 
de to kjønn. Også for hjem og samfund har kvinnens usede- 
-— lighet langt verre følger enn mannens. «Manden fører så at 
sige, Synden ud af Familien, Kvinden fører den ind i Familien.» 
| Færden tar derfor avstand fra et forslag fra prestene Lars 
Oftedal og Jak. Sverdrup om å legge en del av forsørgelsen av 
det uekte barn over på barnefaren. «Det er nu engang Guds 
Anordning, at den Byrde skal hvile paa Kvinden.» Det er hen- 
nes opgave å stå imot; «hun skal være de gode Seders Vogter- 
ske.» 
Bjørnson var dypt forarget over dette angrep på hanskemo- 
* ralen, og gav Færden det glatte lag i «Det flager i byen og paa 
å havnen» (1884). Således lar han den moralsk anløpne konsul 
å Engel sende sin datter et utklipp av et luthersk ukeskrift, da 
- han vil ha henne til å gifte sig med den unge forfører; for der 
Gi hadde «en højt anset præst» nettop analysert den påstand at 
— kvinnen hadde samme rett til å kreve kyskhet av mannen som 
å mannen av kvinnen og «analysens strængt logiske følge var at 
3 påstanden var ukristelig.» Og den prektige amerikanske læge 
Miss Hall, lærerinne ved Thomas Rendalens skole, taler med 
— direkte adresse til Luthersk Ugeskrift, om at ukyskhetens føl- 
ger efter hvert som man blev gløggere, ikke lenger vilde være 

forskjellige for de to kjønn, og «de som satte forskjellen deri, 
at kvinnens forgåelse krænket hjæmmet, mens mannens — — 
krænket et annet hjæm, krænket en annens hustru eller en 
annens datter, de burde skamme sig og tie.» — Men Kitty Kiel- 
land, som innlot sig i direkte polemikk med Færden, spurte om 
den mann som forførte en kvinne og lot henne sitte igjen med 
skammen, kunde sies å være i besiddelse av sann mandighet. — 

Det høikirkelige organ «Luthersk Ugeskrift» hadde talt; 
hvordan vilde nu de liberale teologer stille sig, spurte Gina 
Krog i sine berømte kvinnesaksartikler i «Nyt Tidsskrift» 1884. 
De påbud Paulus hadde gitt kvinnen måtte da regnes for mid- 
lertidige og eiendommelige for samfundsforholdene på hans tid. 
Professor Fredrik Petersen, den første representant for den 
liberale teologi i Norge, innrømmet i sitt tilsvar at der visstnok 
fantes forordninger av forbigående art også i det nye testa- 
mente, således når man fraråder kristne å gifte sig eller forbyr 
dem å spise blod. Men hvor Paulus taler om forholdet mellem 
mann og kvinne, støtter han sig til selve skapelsesberetningen; 
den påbudte underordning kan derfor ikke være midlertidig. 
Man kunde ikke samtidig være kristen og holde på sideordnet- 
het mellem mann og kvinne. 

I 1888 blev spørsmålet om hustruens underdanighet enn mere 
brennende; for da skulde stortinget behandle et lovforslag om 
gifte kvinners myndighet og rett til særeie. I tinget talte bl. a. 
Johan Sverdrup med stor varme for den gifte kvinnes fullmyn- 
dighet og fremhevet at underordnetheten førte til demoralisa- 
sjon, usannhet og øientjeneri. — Men han blev med fasthet 
imøtegått av teologen, seminariebestyrer Saxe, som hevdet at 
et slikt lovforslag vilde rokke selve det kristelige ekteskaps idé. 
For det var mot apostelen Paulus Sverdrups polemikk i sin 
dypeste grunn var rettet. Men han trøstet sig med at Sverdrups 
opfatning bare deltes av nogen få «Fremskredne», mens hel- 
digvis det norske folk intet som helst ønske hadde om å vende 
det kristelige ekteskap ryggen. — Da Camilla Collett det sam- 
me år krevde en reform av vielsesritualet, fikk hun en tilrette- 
visning av «Luthersk Kirketidende.» Dette tidsskrift, som blev 
ansett for å representere ganske anderledes frie og humane 
synspunkter enn Luthersk Ugeskrift, veg dog ikke en hårsbredd 


fra det paulinske påbud om underdanighet og skrev bl. a. føl- 
gende: 

«Manden vedbliver dog, sålænge ægteskabet varer, naturlig 


at være sin hustrus hoved og herre, uanseet om han forspilder 


sin moralske ret til at være det. Det ligger i ægteskabets natur. 
Det er mandens medfødte ret i ægteskabet. Vi ser dette f. eks. 
af apostelen Peters lste brev.» For rettroende kristne syntes 
det umulig å komme utenom underdanighetsdogmet. — Så var 
det i disse år mangen en kvinne som kjempet en vanskelig kamp 
mellem sin kristentro og sin frihetstrang. — 


Det virket meget sårende da et stiftsmøte i Kristiania på 
omkring 1000 prester og lægmenn i 1888 vedtok en enstemmig 
beslutning om at kvinner ikke kunde forkynde Guds ord offent- 
lig. Man henviste til apostelen Paulus's ord om at kvinnen 
skulde tie i forsamlingen, at en kvinne skulde la sig lære i still- 
het, med all lydighet, — men ikke være lærer, eller være man- 
nens herre. — Men grensene var flytende og vanskelige, het 
det i pastor Bloms innledningsforedrag. Det kunde jo f. eks. 
hende at en kvinne holdt andakt i en kvinneforening, og at 
mannen på gården kom inn; siden kanskje gårdsgutten, eller 
endog flere menn, fra nabolaget; i de enkelte tilfelle burde kir- 
ken derfor, vedtok man, stille sig «varsomt og overbærende,» 
selv om den alltid måtte hevde det nye testamentes forbud mot 
kvinnepreken som prinsipiell og blivende. 

Det var rimelig nok at kvinnesakskvinnene protesterte. Anna 
Rogstad søkte i Nylænde punktvis å imøtegå pastor Bloms fore- 
drag. Og den kloke, dypt religiøse fru Wilhelme Ullmann, 
Conradine Dunkers datter, skrev i samme anledning bitre ord 
mot teologene, som hovmodig stillet sig i veien for kvinner, som 
i ærlighet søkte frem til Kristus. Men Bjørnson, som ergret 
sig over alle disse tildels spissfindige stridigheter mellem teo- 
loger og kvinner, dasket i Nylænde løs på de religiøst sinnede 
kvinner. I all verden hvorfor kastet ikke kvinnene alle disse 
bibelske fortellinger og kirkelige dogmer overbord? Nu hadde 
da naturvidenskapen vist at det var påfunn og dikt altsammen. 
Men de forsøkte å få «prutningsmon, en liten tarvelig smule af- 
slag — på ægte kvindevis forresten.» Selvsagt fikk B. B. grun- 
dig på pukkelen av Gina Krog og andre av sine venner blandt 
kvinnesakskvinnene for sitt djerve, men temmelig lettvinte 


standpunkt. 

Kampen om kvinnenes rett til offentlig forkynnelse forstum- 
met imidlertid snart; i 90-årene var det kvinne-stemmerett, 
den statsborgerlige og den kommunale, som var blitt feministe- 
nes store mål. 

Da man fikk den første stemmerettsdebatt i det norske stor- 
ting, sommeren 1890, artet den sig merkelig nok for en stor del 
som en strid mellem teologer, om hvorvidt det var overensstem- 
mende med Guds ord eller ikke å gi kvinnene politiske rettig- 
heter. Biskop Heuch representerte det urokkelig konservative 
syn. Ærlig og like ut sier han at det er ut fra religiøse grun- 
ner han må stemme mot alle forslag. Enten får man forkaste 

bibelen som en gammel bok, eller ta den som den er. Fra før- 
ste til siste blad slår den hellige skrift fast at kvinnen hverken 
skal delta i det offentlige liv eller være mannen sideordnet. 
Men det er ikke mindre hans gammeldagse syn på kvinnelig- 
het som holder ham tilbake. Representanten fra Bratsberg, 
Viggo Ullmann, hadde talt om at her dreiet det sig om å gi stem- 
merett til «vår mor, til våre hustruer, til våre døtre,» og like 
overfor dette ruller Heuch op følgende billede til skrekk og ad- 
varsel: «Nu vel, mine herrer, tenk på dette, at det hadde været 
Eders mor, som i kraft av stemmerett og valgrett hadde deltatt 
her i stortinget igår i debatten om konsulatenes avlønning. 
Tenk Eder den ærverdige med sin stakkels fistelstemme utbre 
sig med all den iver og fanatisme som lett griper kvinnen, om 
hvorvidt det var rimelig å beholde konsulatene i Wien og Rom! 
Er jeg den eneste som vilde ha flydd i redsel fra salen, hvis 
man tenker sig sin mor i en sådan situasjon. — — Eller noget 
som kanskje er mindre slående, men kanskje mere sannsynlig. 
Altså de har fått valgrett, vår kjære hustru, våre døtre: nu er 
det valgdag i Kristiania. Det gjelder å komme til urnen i rette 
tid og avgi sin stemme. Vi sitter og spiser, der kommer tele- 
fon, at det er gått fortere med stemmegivningen, enn man fra 
først av hadde tenkt sig, navnene på H. opropes nu; vi reiser 
oss fra bordet og griper efter stemmesedlene, jeg tar «Morgen- 
bladets,» min datter «Dagbladets,» og min hustru en mellem- 
ting, og så løper vi allesammen avsted omkapp for å komme 
først til valgurnen. Jeg legger Eder på hjerte å tenke på Eders 
kjære, som representanten fra Bratsberg gjorde. Nei, la oss 
dog ikke glemme, at så lenge verden har stått har det vært Så, 
og er inntil denne dag, at sløret har vært et klædebon, som har 

hørt kvinnen, men aldri mannen til, og at den som sønderriver 
kvinnens slør, gjør en frekk gjerning.» 

Viggo Ullmann hadde i sitt foredrag spurt om det var rett- 
ferdig å nekte økonomisk selvstendige kvinner stemmerett. 
Hvorfor skal to naboer i en by, anførte han, kjøbmann Vilhelm 
Hansen og kjøbmann Vilhelmine Hansen, begge like dyktige, 
like velstående behandles forskjellig og den ene utelukkes fra 
stemmerett? «Er det virkelig for å bevare gamle madam Han- 
sens kvinnelige dyd og ærbarhet, at hun ikke skal ha denne rett 
likeoverfor kjøbmann Hansen?» Til dette repliserer biskop 
Heuch: «Selve sproget oprører sig mot kvinneemansipasjonen. 
Hr. Ullmann talte flere ganger om kjøbmann Vilhelmine Han- 
sen, mannen Vilhelmine Hansen. Og dog leser vi allerede hver 
eneste dag om Vilhelmine Hansen formann, og idag fordrer 
man av oss, at vi skal frembringe Vilhelmine Hansen som stor- 
tingsmann. Men selve ordet «offentlig» — ja, hvor fint og 
ironisk sproget ofte er — der er ikke noget i veien for, at vi 
kan si om alle oss, at vi er offentlige menn, men vi vet jo at 
vilde vi bringe ordet offentlig i forbindelse med en kvinnes 
navn, vilde det være den største beskjemmelse.» Fikk kvinnene 
borgerrettigheter, vilde hjemmene bli undergravet, og kvinnene 
vilde renne «på allehånde folkemøter, allehånde stemmeretts- 
komiteer og all den slags ting.» Istedetfor kvinner vilde man 
få «fruentimmer.» Og et samfund styrt av kvinner vilde bevege 
sig «uavladelig i de voldsomste sjøer.» 

Statsråd Hertzberg, teolog, uttalte at han heller ikke vilde 
stemme for lovforslaget, da han vilde «spare våre kvinner fra 
en av livets hårde konflikter.» «Det er mannens opgave å bære 
byrdene, å bære de største og de sværeste byrder og å spare 
kvinnene for disse.» Hertzberg er dog moderatere enn Heuch, 
han vil innrømme kvinner en del stillinger, hans synes passer 
for dem, nemlig alle dem hvor hun ikke «settes i den strenge 


— og hårde rapport til virkeligheten og alle dens konflikter, f. eks. 
i postvesenet eller ved de offentlige kontorer.» Hvorledes kvin- 
mer nettop i disse stillinger skulde være særbeskyttet mot livets 
brutalitet, er imidlertid uklart. Derimot trodde taleren at det 


ikke vilde være opbyggelig å se kvinner på prekestolen, som 


: sjøofficerer, rittmestere, kapteiner, og ennu mindre som sjø- 
- folk eller politikonstabler. 


Kirke og kultur. XXXIX. 16 


242 ANNA CASPARI AGERHOLT 


W. A. Wexelsen, den senere biskop, hadde overført sitt poli-- 
tiske frisinn på det religiøse område og spurte med bitende 
ironi Heuch om han også fortolket skriften bokstavelig når det 
gjaldt prestenes lønninger. — Han spurte ham om han anså. 
det å være biskop i Kristiansand med dertil hørende inntekt 
for å være en ukristelig lønningsmåte, fordi den stod i motset- 
ning til uttalelsene om at man ikke skulde ha gull og sølv i sitt 
belte og ikke flere enn så og så mange skjorter og kjoler? I den 
retning hyllet sandelig biskop Heuch en slags evolusjonisme. 
— Forslagene om stemmerett for kvinner fikk i 1890 et forbau- 
sende stort antall stemmer, og det blev første og siste gang: 
man i det norske storting argumenterte mot kvinnestemmerett 
med ord fra den hellige skrift. 

Både når det gjaldt stemmerett og andre rettigheter holdt - 
man i høirekretser fast ved det gamle kvinneideal og støttet sig: 
i denne opfatning til det gamle testamente og Paulus. De kon- 
servative foreningers centralstyre erklærte i sitt program for: 
1884 at rettesnoren måtte være «den Kvinden ved Skriften an- 
viste Stilling i Familien og Samfundet.» I anledning den ny- 
stiftede Kvinnesaksforenings program uttalte Morgenbladet 
som sin faste overbevisning at størsteparten av det norske folk, 
menn som kvinner, ikke ønsket å forandre det forhold mellem 
ektefeller som var fastslått i bibelen. Morgenbladet hadde visst- 
nok rett: Den store almenhet hadde samme opfatning som kir-- 
kens menn og regnet de yderliggående venstrefolks emansipa-- 
sjonsvennlighet for ugudelig. 

Allikevel har den religiøse antifeminisme spilt en meget liten 
rolle i praktisk norsk politikk utenfor rent kirkelige områder; den 
evnet ikke stanse alle de reformer til kvinnens frigjørelse som 


stortingsflertallet stadig tvang igjennem. Eftersom ortodoksien 


fremover i 70—80-årene mistet sin innflydelse over sinnene, og: 
kulturlivet ved realismens gjennembrudd mer og mer emansi-- 
perte sig fra kristendommen, blev preste-reaksjonen stadig 
mere maktesløs. Hertil bidrog ny-grundtvigianere som Ull- 
mann, idet de med en frisinnet kristendom forbandt en avgjort 
sympati for kvinnebevegelsen. Endelig har den nyere liberale 
teologi, som ved århundreskiftet var blitt den seirende ved uni- 
versitetet, takket være sin radikale bibelkritikk lettere kunnet 
gå med på å reformer til fordel for kvinner. Og selv innen den 
ortodokse retning, som atter er blitt sterkere, har man måttet. 

gjøre innrømmelser overfor de moderne strømninger. Således 


«fikk man i 1901 ved en kgl. anordning lov til å bruke et nytt 


vielsesritual, som hadde fjernet skriftstedene fra Genesis og 
Paulus, uten at dette vakte nogen motsigelse. 

Da Det norske Misjonsselskap i 1904 gav kvinner stemme- 
rett, uttalte mange frykt for at det stred mot bibelens forord- 
ninger. Efterhånden har dog kvinner opnådd stemmerett visst- 
nok i alle norske misjonsselskaper. Kun en enkelt mann, pro- 
fessor Odland, har funnet disse og lignende beslutninger så 
forkastelige at han for sin samvittighets skyld har trukket sig 
tilbake fra den ene institusjon efter den annen og er blitt stå- 
ende temmelig isolert. Ikke dess mindre er det innen kirkefol- 
ket en så levende respekt for de Paulinske ord om kvinnen, at 
statsmaktene har bøiet sig for den. Således fikk kvinner i To 
bare adgang til å undervise og holde religiøse foredrag i kir- 
ken, og opnådde ikke den rett til å preke som ikke-geistlige 
menn hadde, og det til tross for at foruten kvinnesaksorgani- 


 sasjonene, en rekke kristeligsinnede kvinner innstendig hadde 


anmodet om det. Da kvinner i 1912 fikk en utstrakt adgang til 
statens embeder, hørte prestestillingene til de få som ennu 
holdtes stengt. 

En regjeringsproposisjon om kvinners adgang til embeder 
som regjeringen Mowinckel fremsatte, men som ennu ikke er 
behandlet, søker enn mere å gjennemføre likestilling mellem 
kjønnene; men heller ikke den tar preste-embeder med. «Her 
møtes man nemlig,» heter det i motiveringen «av en så sterk. 


— kirkelig opinion mot denne reform at man med rette må kunne 


si at tiden ennu ikke er moden for den.» 


Amna Caspari Agerholt. 


HARMONI I LIVSSYNET 


Av sogneprest SIGURD OPDAHL. 


Et fullt ut harmonisk livssyn vil alltid være et uopnåelig 
ideal. Det er uundgåelig at et menneske både i livet og i livs- 
synet kommer til å stå overfor ting som er virkelig nok eller 
som erkjennes som verdier, men som dog synes å stri mot 
hverandre eller utelukker hverandre. 

I vårt daglige liv vil vi møte disharmoni og motsetninger 
fordi det finnes så meget ondt både hos oss selv og hos an- 
dre. — Og hvad erkjennelsen angår, må vi nok også finne oss 
i å vandre i en verden av uløselige motsetninger og spørsmål. 
Det hører til vår lodd så lenge vi er bundet til det jordiske og 
bare evner å se tingene og verdiene som i et speil, i en gåte. 
Når det heter hos Prædikeren at den som forøker kunnskap, 
forøker smerte, så ligger vel sannheten av ordet nettop i dette 
at jo mere vi ærlig søker å trenge inn i tilværet, jo mere må 
vi erfare at der tårner sig op motsetninger og kløfter som vi 
ikke er i stand til å slå bro over. Men hver gåte som vi slik 
under vår vandring fremover må bøie utenom eller ta inn i 
oss som en uformidlet motsetning, fremkaller nok en følelse 
av disharmoni, avmakt og smerte. Derfor kan man jo av og 
til høre den tanken uttrykt at man misunder dem som er godt 
fornøiet med å ta livet som det nu engang er og for hvem disse 
dypere motsetninger ikke eksisterer. Hvorfor har vi fått evnen 
til å tenke, når den bare skal lede oss inn i uløselige konflik- 
ter? Var det ikke bedre å leve rett frem efter nesen — hvis 
man bare kunde. Erkjennelsen synes i slike tider å bli et kors 
som enkelte er utsett til å bære. 

Imidlertid kan vi nok med nogen rett snu begynnelsestesen 
om og si: Et helt harmonisk livssyn kan aldri være noe abso- 
lutt ideal. 

Et menneskeliv hvor alt er utjevnet og utglattet, hvor der 
ikke finnes motsetninger, strid og gåter, et slikt liv synes med 
rette nær sagt uutholdelig for oss fordi det betyr noe i ret- 

ning av åndelig død. Livet vilde med et slikt livssyn bli likeså 


- kjedelig og uinteressant for oss som de mennesker er som sy- 


nes å ha all verdens ting så nøie på det rene at der ikke eksi- 
sterer en eneste pinefull motsetning for dem — ikke et eneste 
personlig problem. — Sett at en av dem som er mismodig over 
at han kan tenke, satt og gned på sin ønskelampe og begjærte 
at tenkningens, gåtenes og motsigelsenes kors måtte bli tatt fra 
ham. Sett så at ønskenes ånd virkelig kom og så til ham: 
«Værsgo”, du kan få hvad du ønsker, et liv i absolutt ubrutt 
harmoni.» Jeg tror vedkommende skulde bli temmelig tvil- 
rådig, og kanskje når det kom til stykket bare be om å få dis- 
harmoniens åk løftet op på akslene igjen. For vi vet jo godt 
alle sammen fra oss selv at dualismen i livet, de uformidlede 
motsetninger, de smerter ikke bare, de gavner også. Det er 
motsetningene i livet som holder oss våken, åndelig talt. Det 
er det at vi lever i en gåtenes verden som egger oss til alltid 
å gå videre frem. Det er slike ting som bevarer vår åndelige 
spenstighet og hindrer oss fra å slappe av. Full harmoni vilde 
intet jordisk menneske tåle. Vi minnes Herrens ord i prologen 
til Faust. Han taler om Mefistofeles's gjerning blandt menne- 
skene og finner at den endog har et positivt verd, ti: 


Des Menschen Tåtigkeit kann allzu leicht erschlaffen 
Er liebt sich bald die unbedingte Ruh”; 

Drum geb” ich gern ihm den Gesellen zu, 

Der reizt und wirkt und muss, als Teufel schaffen. 


Det samme kan sies om all livets dualisme og disharmoni. Det 
ligger vel noget ufullkomment og ofte noget ondt til grunn for 
alt slikt, men allikevel må det være med og skyve mennesket 
opad. Det er brytningen i menneskenes indre liv som skaper 
det store. Hvad er det som løfter Beethovens musikk så høit 
op over gjennemsnittet og gjør den så rik og dyp og levende 
til alle tider? Er det ikke dette at denne musikk gir oss en sjel 
hvor livet brytes i sine dypeste motsetninger? Her brytes tro 
og tvil, håp og fortvilelse ,og vi lever med i kampen. 

Nei, vi kan ikke tvile på at de uløste konflikter i vårt liv re- 
presenterer en verdi, ja en av de største. 

Allikevel må vi oprettholde kravet på et harmonisk. livssyn. 
Uten at harmonien er det overordnede i et livssyn synes det 


| ikke å være mulig å få noget helhetssyn på tilværet. Vi kan 

ikke slå av på kravet om et helhetssyn. Selve vår natur krever 
helheten. Vi er aldri tilfreds med et livssyn som bare omfatter 
en del av tilværet. Men så lenge vi pendler mellem motsetnin- 
gene, så lenge blir vi også i detaljen og kommer ikke ut over 
den. Derfor er det harmoniske livssyn nødvendig. 

Men er det da nogen mulighet for å innpasse både harmoni 
og dualisme i et samlet livssyn? Den eneste mulighet synes å 
være at mennesket finner harmonien og sammenligningen i en 
idé som ligger utenom og over motsetningene, men omslutter 
dem alle. Altså en art synthesis som både thesis og antithesis 
går op i. Synthesis gjør det da mulig å strebe mot det harmo- 
niske helhetssyn og samtidig bevare spendingen i livets motset- 
ninger. Disse motsetninger vil da på den annen side aldri bli 
så store at de vil sprenge livssynet og lage kaos. Den over- 
ordnede idé vil alltid holde dem sammen. La oss for å ta et 
eksempel igjen gripe tilbake til Beethovens musikk. Det som 
gjør at denne musikk ikke løses op i en rekke innbyrdes mot- 
stridende enkeltheter, men bevarer en storslått indre enhet er 
at troen på det godes seier hvelver sig over det hele. Musikken 
blir ikke kaotisk fordi den holdes sammen av en overordnet idé. 

La oss se på vår egen tid ut fra den grunnbetraktning i for- 
holdet mellem harmoni og dualisme i livssynet som vi her har 
forsøkt å antyde. 

Ingen vil kunne si at det er nogen harmonisk tid vi lever i. 
Ingen vil kunne si at det er de harmoniske livssyn som preger 
tidens åndelige liv. Tvert om: Tiden står i utpreget grad i 
motsetningens tegn. Det er dualismen som rår i livssynet. Når 
mennesket av idag ser ut over tilværet, da synes det å se et 
land med dype kløfter og stengende fjell. Utsynet er det litet 
av. Øiet stanser ofte ved dalen og fjellet rett foran, og dog vet 
vi at der er noget mere, og lenges efter det. Vi kan nok prise 
tiden og si at det er stort å leve i en så rik og beveget tid, histo- 
riens rikeste og interessanteste, men er vi ærlige, må vi visst 
innrømme at for at vi i det hele kan få et sammenhengende livs- 
syn er vi ofte nødt til å knipe igjen det ene øie og bare se med 
det andre. 

Hvad er det for motsetninger et tenkende nutidsmenneske 
står overfor? Hvad er det for stridende makter et nutidsmen- 
neskes indre må rumme? La oss i korthet se på nogen av de 
viktigste. 

Vi nevner først motsetningen mellem ideal og virkelighet % 


menneskenes livsførsel. 


Det er jo i og for sig ingen «moderne» motsetning vi her står 


overfor. I vår kulturkrets tok den for alvor form i menneske- 
sinnet da kristendommen kom. Det hører med til et av kristen- 


dommens varige innslag i menneskenes sjelsliv at den har vakt 
forståelsen av hvilken gapende kløft det er mellem menneske- 
livet slik som det er og slik som det burde være. — Den greske 
ånd så ikke denne motsetning. Den kunde nok le over menne- 


«skenes skrøpeligheter eller betrakte dem som en hindring i be- 


strebelsen for å nå den rette evdæmoni, den rette livslodd, men 
stort sett fattet den ikke kløften mellem livsførelse og livsideal 
som et personlig problem, iallfall ikke i dens rette dybde. Vi 
kan ikke tale om nogen syndsbevissthet i det greske livssyn. 
Først kristendommen som måler menneskelivet efter Guds egen 
fullkommenhet slik som den møter oss i Jesus Kristus, har gjort 
denne motsetningen til et personlig problem. For så vidt er 
spørsmålet så gammelt som kristendommen. Men om proble- 
met ikke er noget særegent for vår tid, så tror jeg nok vi må 
si at det i høi grad har tilspisset sig for oss nutidsmennesker. 
Bacon og Descartes innledet en tid full av naiv tro på natur- 
videnskapen. Den skulde rent bringe himlen ned på jorden. 
Denne sterke optimisme i synet på hvad menneskene kunde 


makte, bidrog til å mildne problemet liv og livsideal. Innenfor 


kristendommen blev tanken under påvirkning av denne optimis- 
me vendt i retning av Guds rike på jorden. 

Så kom verdenskrigen. Den berøvet menneskene drømmen 
om deres egen fortreffelighet. Den blev et middel til å vise 


ogs riktig tilbunns hvor ond vi er. Menneskene hadde drømt 


om at fornuft og videnskap skulde bære dem opover mot de 
høieste høider. Nu blev de vidne til at fornuft og videnskap 


blev brukt mot dem selv som et forferdelig tilintetgjørelsens 
'våben. Mefistofeles's ord i Faust om mennesket og fornuften 
.synes å være gått bokstavelig i opfyllelse: 


Er nennt's Vernunft und braucht's allein 
nur tierischer als jedes Tier zu sein. 


Og som et teoretisk supplement til krizens anskuelsesunder- 


-visning i menneskelig ondskap kommer den moderne psykologi. 

Den lukker op lokket til menneskets underbevissthet som før” 
— har vært hermetisk tillukket, og sier: Værsgo” se! Og det den 
viser oss, er sandelig ikke lystelig. | 

Derfor ser vi nu klart hvor lite menneskene makter å realise- 
re et fullkomment liv. Mennesket kjenner sig selv for godt og: 
har mistet troen på de indre menneskelige fremskritt og dermed 
for en stor del også på de ytre. 

Allikevel kan vi ikke la være å lenges mot og kjempe for et 
mere fullkomment liv. Det etiske ideal lever — det synes å høre 
med til det evig menneskelige. Vi ser hvordan vi er, men kan 
samtidig ikke undgå å se hvordan vi burde være — iallfall hvis 
kristendommen har litt grep i oss. Spenningen mellem livet 
som det er og som det burde være er sterk hos oss og setter sitt 
preg på vårt livssyn. 

Enda meget sterkere føles den annen motsetning — striden 
mellem natur og ånd. Det er nok så at denne striden er like 
gammel som den moderne naturvidenskap, men før har den 
vært ført mer i det skjulte. Nu i de par siste slektledd er den 
blitt kastet ut blandt oss alle som noget vi må ta stilling til 
fordi det virker avgjørende for vårt livssyn. Den døde, meka- 
niske natur er vokset op til et veldig udyr som truer med å 
sluke sjelen vår. Ikke minst blir naturtrollet rasende når det. 
lukter kristenmanns blod. — Jorden er ikke lenger verdens 
midtpunkt, men et støvkorn i universet. Vi mennesker blir et. 
støvkorn på et støvkorn, det vil si, vi blir ingen ting og synes 
å miste alt verd. Hvad er vel vårt liv og vårt livsverk målt 
med disse veldige mål? Naturvidenskapen ordner alle sine en-- 
keltiakttagelser i en almengyldig lov, nemlig årsaksloven — at 
der gis en ubrytelig sammenheng mellem årsak og virkning. 
Naturtrollet hugger med årsakslovens sterke arm tak i vårt 
legem og vår sjel. Det viser oss at vi er et produkt av arv og: 
omgivelser — det sier at alle sjelslivets ytringer ledsages av 
kjemiske prosesser i hjernen — det prøver å lokalisere de en- 
kelte sjelelige prosesser til bestemte deler av vår hjerne det. 
gjør sitt ytterste for å ryste vår sjel ut i mekaniske småbiter 
like for øinene på oss. Slik føler mange det som om naturen 
alt har slukt sjelen. «Naturen er alt, ånden er intet». 

Og dog reiser vi oss til levende protest ut fra det innerste og: 
helligste som er i oss. Vi sier: Hvem er det som gjennemfor- 
sker universet, hvem er det som undertvinger elementene og som: 


HARMONI I LIVSSYNET * 249 


tvinger naturen til å bære mennesketanken på radiobølgen over 


- jorden. — er det ikke menneskeånden? Hvem har vekket den 


sovende årsakslov, er det ikke vår tanke? Og har ikke ånden 
nettop ved disse ting vist sig som herre over naturen? Viser 
ikke alt dette åndens storhet? Og er det ikke, som bl. a. Schopen- 
hauer har vist, meningsløst å gå ut fra stoffet og la den orga- 
niske natur og tilsist subjektet selv fremgå av det, mens den 
nyere filosofi dog burde lært oss at det er den omvendte vei 
vi må gå. For hvad er det som vi kaller det objektive uten 
subjektet? Og hvordan kan så tilslutt årsaksloven forklare 
tingenes opståen — må det ikke føre til en absolutt årsak? 

Nei, vi kan ikke og vil ikke overgi oss til dem som vil gjøre 
verden og oss selv til en rekke døde byggeklosser. Det er sagt 
at vi i vår tid står så meget bedre rustet i kampen for åndens 
selvstendighet enn de gjorde for en genrasjon tilbake, og det 
er sant, men det gjør nettop at spenningen blir så meget større 
for mange nutidsmennesker. Ft slektledd tilbake hadde natu- 
ren overtaket. Nu står natur og ånd mer like i kampen, og 
desto mer oprivende kjennes den for hver som slipper disse 
spørsmål inn på sig. Vi ser vårt eget verd overfor naturen, 
men vi makter enda ikke å gjøre oss den underdanig i dypere 
forstand. 

Slik står natur og ånd og dermed også viden og tro imot hver- 
andre i et uforsonlig enten—eller. Men dette enten—eller er 
livets største spørsmål for oss. Derfor føles denne spenning 
som noget som truer med å berøve oss næsten ethvert livssyn. 
Ingen plante kan slå rot der hvor mulden stadig spades om. Så 
lenge menneskene ikke har skaffet klarhet og orden i disse ting 
er det vanskelig for ikke å si umulig å finne frem til noget 
samlet livssyn. 

Det er imidlertid ikke bare jeg'et og naturen som står som 
en uformidlet motsetning for et moderne menneske, men også. 
jeg”et og medmenneskene. Dette trer frem i motsetningen mel- 
lem individet og de andre mennesker. — Vår tid øver et veldig: 
trykk på den enkelte. Erhvervslivet har ført til sterke orga- 
nisasjoner som den enkelte ofte blindt må bøie sig for. Utvik- 
lingen har videre ført til en stadig større spesialisering slik at 
de fleste blir utpregede fagmennesker med liten forutsetning 
og anledning til et harmonisk kjennskap til tilværet. Slik blir 
vi gående med følelsen av å være kjørt inn i en bås som det er 

vanskelig å komme ut av. Til alt dette kommer at vi får lagt 
inn i oss en slik masse av ferdiglagede tanker og meninger uten 
at vi får tid til å bearbeide dem og enda mindre tid til selv 
å tenke. Det blir avisen, organisasjonen, partiet og radioen 
som tenker for oss. Vi må interessere oss for det samme som 
de andre. Det er våre omgivelser som bestemmer våre interes- 
ser. Leser de en bok, så må vi også lese den. Er de særlig op- 
tatt av en ting, så må vi skynde oss å bli optatt av det samme. 
Ja ikke en gang i noget så utvortes som klædedrakten får vi lov 
å være selvstendig. Der svinger moten sin svøpe over oss. Hvor 
blir det av vår selvstendighet og vår individualitet under slike 
forhold? 

Men også her reiser vi oss til protest og hamrer rasende mot 
de vegger som hensiktsmessighetshensyn og ytre forstandskul- 
tur prøver å stenge oss inn i. Vi vil gjerne få lov å være frie, 
selvstendige mennesker med vår egen selvstendige individuali- 
tet. I dypet av vårt vesen er vi kanskje uberørt av alt dette 
som verden tvinger oss inn i. Vår egen tanke, vilje og følelse 
lenges efter å bli befriet for alt dette som gjør at «vi føler oss 
som ledd i en maskin», som en arbeider uttrykte sig. Hvor blir 
ikke livet forkrøblet og utvasket fordi vi må leve livet med ut- 
siden av vårt vesen. Vårt egentlige jeg blir ikke med. 

Men også her føler vi oss maktesløs. Også her blir virkelig- 
het og ideal stående uformidlet mot hverandre. Vi kan ikke 
fri oss fra følelsen av å være behersket utenfra og kan ikke 
annet enn å gjøre motstand. 

Slik er altså stillingen. Vi er overtydet om menneskenes 
ondskap, men håper dog på det godes seier. Vi føler oss som 
intet overfor universet, og samtidig økes vår selvbevissthet ved 
tanken på at menneskenes intelligens har kunnet avsløre dette. 
Tidens og rummets velde griper oss, og dog vet vi at både tid 
og rum bare er anskuelsesformer for vår tanke. Vi taler om 
naturens lover som det faste og uforanderlige, men er dog klar 
over at de ikke er annet enn våre beste arbeidshypoteser. Vi 
er glødende determinister i teorien, men kjemper i praksis like 
glødende for den personlige frihet. Vi tror på de sterkestes 
rett som biologisk utviklingsprinsipp, men arbeider samtidig for 
å bevare de svake. Vi er stolt over videnskapenes resultater, 
men føler oss ute av stand til å forene dem i et overbevisende 
helhetssyn. Vi er intellektualister og drages dog sterkt mot 

mystikk og romantikk. Vi er klar over at det er noget utenfra 
- kommende som bestemmer vårt liv og vår tanke, men er sam- 
tidig optatt med å utvikle vår egen individualitet. 


Slike motsetninger er det vi har å kjempe med i nutiden. Na- 
turligvis er det ikke alle som føler denne spenningen like sterkt 
— den kan være mer og mindre følbar og mer og mindre ut- 
jevnet hos de forskjellige, men skal tro om den ikke danner en 
nokså tydelig renning i nutidens livsvev. 

Det er nok noget godt selv ved en slik motsetningens verden. 
Vi blir åndelig våken. I forsøket på å finne et livssyn befinner 
vi oss næsten konstant på de 70000 favner, så det er ikke ak- 


kurat så lett å sovne inn, åndelig talt. Tiden er fylt av en vel- 


dig spenning, og det pleier jo å være de tider som er de ny- 
skapende. 

Men vi er allikevel ikke å misunde. Hele virvaret gjør at 
vi ikke kan danne oss et virkelig harmonisk livssyn. Å finne 
sammenheng i livet er blitt en så innviklet sak at de fleste op- 


gir å tenke på det. Men som ovenfor påpekt er en helhetsan- 


skuelse av livet, verden og oss selv en av betingelsene for å 
realisere et liv som sant menneske. 

Vi merker så godt at nutidens mennesker er uten støttepunkt 
i sin søken efter et helhetssyn. Enten hekter de sig fast i en 
enkelt løsrevet sannhet og kapsler sig så inn i en fanatisk iso- 


lasjon, eller også kaster de sig hodekuls ut i den mest radikale 
strømhvirvel, eller de går rundt med søkelykten og løfter den 


spørrende snart mot ett, snart mot et annet. 
Vi tenker ringe om middelalderen, men vi glemmer at den 
eiet det som vi mest leter efter — et harmonisk helhetssyn av 


tilværet. Middelalderen arbeidet med helheten, ikke med de- 
taljene. Vi arbeider med detaljene, men ikke med helheten, og 


hvad er vel det klokeste av de to ting? — En mengde nutids- 
mennesker, og det ikke de dårligste, er i åndelig nød fordi de 
ikke eier et fast punkt å klamre sig til i denne svære strøm hvor 
«alt flyter». Vi taler så meget om tidens krise og tenker da 
mest på dollar, pund og krone, men skal tro om ikke tidens dy- 


peste krise er at vi intet harmonisk helhetssyn har å gi våre 


søkende brødre, ja ikke en gang OSS selv. Det er sandelig ikke 
å undres over at livet gir sig så mange disharmoniske utslag 
både i den enkeltes og i folkenes liv når det er slik. Det er ikke 
å undres over at der er så mange stridende motsetninger i ver- 

den, politisk, sosialt og religiøst, når vi alle bare bygger på løse 
stener istedenfor på et felles fundament. For det er da vel 
innenfra og utad kultur og samfund skal bygges op, ikke uten- 
fra og innad som marxistene sier. 

Hvordan skal vi igjen finne frem til et harmonisk og helstøpt 
livssyn? å gi et fyldestgjørende svar på det er det vel enda 
ingen som kan. Vi synes jo å leve i en overgangstid til noget 
nytt uten enda å vite hvad det blir. Det nye vil vel heller ikke 
komme som en plutselig opdagelse av en nøkkel som låser op 
for det hele, men snarere som en langsom avklaring. Her er 
i all fall en opgave som alle skulde se sig kallet til å være med 
på: å formidle enkeltresultatene til et samlet hele. Hittil har 
vi sittet hver på vår kant og utarbeidet mer og mindre vakre 
detaljer til et livssynets hus. Nu skulde det være på tide at 
vi tenkte på å forene detaljene til en felles plan. Makter vi 
ikke det, er det vel et tegn på at hele vår kultur holder på å 
rakne op for så å gå til grunne. å 

I arbeidet for å finne frem til en omfattende livs- og ver- 
densanskuelse skulde vel også vi kristne ha noget å utrette. Ja, 
skulde det ikke for den kristne synes klart at det som skal slå 
bro over de mange kløfter, det er gudstroen — ikke en svak 
følelse av Gud, men en sterk og virkelig kristen gudstro. 

For hvad er det som gjør at tidens motsetninger føles så op- 
rivende og hvorfor synes vi det er så vanskelig å leve i dem? 
Er det ikke dette, som innledningsvis blev nevnt, at det ikke 
finnes nogen sterk og mektig idé som hvelver sig over dem alle- 
og optar dem i sig lik himlen som hvelver sig over jorden. Hvis 
vi bare eiet ett fast punkt utenom alle motsetninger som de: 
alle måtte dreie sig om, da vilde alt bli forandret for oss. Ar-- 
kimedes sier: «Gi mig ett fast punkt, og jeg skal bevege ver- 
den». Dette ordet gjelder i høi grad også i denne overførte: 
forstand. 

Middelalderen eiet også sine motsetninger. Den hadde en 
sterk følelse av avstanden mellem livsførelse og livsideal. Den 
hadde store politiske og sosiale vanskeligheter å kjempe med. 
Men over alt dette løftet gudstroen sig som en mektig gotisk 
bue som forente de forskjellige linjer under sitt hvelv. Og slik 
har det jo forresten alltid vært. Alltid er det en levende reli- 
gion som har holdt i hop de mange stridende motsetninger i 
individ og samfund, i livssyn og kultur. Og vi har sett hvor- 

teologien synes nu å være over. 

dan alt falt fra hverandre når denne høie samlende bue sank 


 igrus. For å ta et eksempel: Hvad var det som gav og tildels 


enda gir det lille jødiske folk dets enestående kraft og fasthet? 
Er det ikke at det hadde og tildels har en virkelig fast, enhetlig 
livs- og verdensanskuelse bygget op på det gamle testament. 

Vi trenger ellers ikke å gå til historien. Vi finner jo dette 
med gudstroen som samlingspunktet for livssynet sterkt be- 
kreftet i vårt eget indre liv. Tenker vi ikke med sorg på alle 
som ikke synes de trenger Gud i sitt livssyn, eller har vi i all 
fall ikke en følelse av at vi burde tenke med sorg på dem? Sy- 


nes vi ikke at det eneste holdepunkt vi har når det gjelder livs- 


anskuelse og verdensanskuelse, det er nettop vår gudstro? Hvor- 
dan vilde vi vel være farne uten den. Og har vi ikke så ofte 
hatt den følelsen at når vi stod overfor en pinlig og uforståelig 


motsetning i liv eller tanke, så tenkte vi: Bare jeg hadde nok 


tro til Gud, så vilde alt bli godt. Vi vet så godt at det ikke 
nytter å finne noget centrum for livsorienteringen her nede i 
motsetningenes verden. Vi må op over den for å finne feste. 

Her vil nok mange komme med en innvending. De vil si 
som så: Det er meget mulig at det er riktig dette med Gud som 
det beste, kanskje det eneste middel til å skaffe harmoni i til- 
været. Det passer dessverre bare så sørgelig dårlig på vår tid. 
Fra den kant kan vi nok ikke vente nogen løsning. For er det 
noget sted at motsetningene er så sterk i våre dager som nettop 
innenfor religionen? Se bare et øieblikk på teologien. Hevdes 
det ikke samtidig at skriften er Guds ord og at den er menneske- 
ord, at Kristus er gudmenneske eller bare menneske, at hans 
verk er frelse og forsoning eller bare forbilledlig, at Guds rike 
er en overveiende hinsidig eller overveiende dennesidig størrel- 
se, for bare å nevne noget av det viktigste. Er det noget sted 
forvirringen er større og mere pinefull enn nettop på det om- 
råde hvor vi venter hjelp? 

Hertil er å svare: Teologi og kristentro er ikke det samme. 
Teologien er blitt så forvirret fordi den alt for ensidig har vært 
innstillet på å lempe sig efter tiden. Alt i kristendommen er 
blitt tilskåret og avpasset efter tiden, og io mer den er blitt 
lik tiden, desto mer har den også måttet bli preget av alle ti- 


«dens motsetninger. Denne ensidig negative tendens innen 
Der vises overalt en større 


254 SIGURD OPDAHL 


forståelse for kristendommens egenart og for dens oververds-- 


lige karakter. Isteden har vi riktignok fått et strømdrag in-- 


nen teologien som heller ikke synes å være gunstig for et har-- 
monisk helhetssyn på tilværet, nemlig Barth's teologi. Barthia- 
nerne lar oss gladelig bli i våre motsetninger her nede — ja, 
man har næsten inntrykk av at jo flere motsetninger vi lever: 
i og jo vanskeligere det er å skaffe sig et helhetssyn av tilvæ- 
relsen, desto bedre. All tale om et harmonisk helhetssyn og en 
harmonisk personlighet avvises med forakt. Isteden blir man. 
uavladelig gynget fra tesens trygghet mot antitesens avgrunn. 
Uten at denne teologi vet av det, og i rak strid med sin egen 
hensikt, har den tatt preg efter en splittet og disharmonisk tid 
og levert en teologi hvor dualisme og disharmonie synes å være 
blitt selve orienteringsprinsippet. I denne sammenheng interes- 
serer ikke de positive sider ved barthismen, for i kampen for 
et harmonisk livssyn synes denne teologi å være helt negativ. 

Det er da heller ikke teologien som først og fremst skal hjel- 
pe oss i kampen for en helhetsanskuelse. Det er i vårt eget. 
indre liv vi mest umiddelbart merker behovet av en sterk guds-- 
tro for skape orden i tilværet, og det må derfor være i vårt. 
eget indre at det må vokse frem en helhetsanskuelse med troen. 
som overordnet prinsipp. På den måten kan vi nå frem til å. 
bli en harmonisk kristen personlighet — en personlighet hvor 
gudstroen kan bygge bro over alle stridende motsetninger. Vår 
tro har vært for svak og har slått for mange sprekker i tidens 
rystelser. En sterkere og mer helstøpt tro på Jesu Kristi Far 
er det som skal gi oss det overordnede enhetspunkt i tilværet. 
Med Jesus Kristus som hjørnesten er det at hver bygning føies. 
sammen og vokser til et hellig tempel i Herren. (Ef. 2,21.) 
En slik tro skapes ikke ved erkjennelsesmessige overveielser, 
men ved personlig kamp. Det blir ikke med hodet, men med. 
hjertet vi må trenge igjennem. 

Med en slik kristen tro vil motsetningene mellem livets vir- 
kelighet og den ideale fordring bli overvunnet, nemlig ved kor- 
set og ved håpet om evig liv. Med en slik tro vil ånden for 
alvor legge naturen under sig, fordi tro alltid er åndelig kraft. 
Det sterke og oprinnelige liv med Gud vil videre bevare vår egen 
individualitet og hindre oss fra å gli inn i livets grå strøm. 

Det skal villig innrømmes at et sammenhengende harmonisk, 

kristent livssyn er noget veldig vanskelig just i vår tid, men 
det blir derfor, så ofte det lykkes, desto større og herligere. Da 
Rafael av paven fikk i opdrag å utsmykke de små trange væ- 
relser og korridorer i Vatikanet som kalles stanzerne og log- 
gia”en, da var det et arbeid som syntes å fremby uoverstigelige 
kunstneriske vanskeligheter på grunn av formen på rummene. 
Rafael maktet det dog, og enhver som går igjennem disse tran- 
ge rum, vil ha fått en sterk kjensle av hvordan kunstneren har 
formådd å gjøre det som var en hindring om til en vinding. 
Det han har skapt, blir ikke ringere i disse omgivelser, men 


å langt større. Det kristne menneske har også fått et vanskelig, 
men nødvendig opdrag i verden i vår tid: å forene gudsliv og 


menneskeliv, tro og viden, kristendom og kultur til et harmo- 
nisk kristent livssyn. Om dette lykkes, vil personligheten lik 
Rafaels stanzer lyse mot oss med dobbel glans som et kunst- 
verk som fikk sin særegne verdi i en vanskelig ramme. 

Skal vi kunne makte dette, er det visst best at vi ikke strides 
fullt så meget innbyrdes, men kjemper noget mer med oss selv 
og med Gud. Jeg tror mange av oss yngre, som har sett på 
kirkestriden, av og til har hatt en beklemmende følelse av at 
jo mer man stred mot andre, jo mindre stred man med sig selv 
— og jo mer blev man innkapslet i et trangt og ensidig livssyn 
— på begge sider. 

Når man er begynt å realisere den harmoniske kristne per- 
sonlighet, noget som alltid må bli utgangspunktet, da kan man 
også tenke på å utvide livsanskuelsen til en verdensanskuelse 
og skape en kristen teologi og enda mer en kristen filosofi. 
Kristendommen trenger en ny altomfattende orientering ut imot 
tilværet — nu står den altfor meget som et appendiks til ver- 
den. Hele nutidslivet trenger også en slik orientering skal ikke 


| alt løse sig op i et kaos av stridende enkeltheter uten kultur- 


skapende kraft. Det blir da ikke den kristne tenkning opgave 
å nivellere kristendommen nedover til denne verden — ikke å 


k bryte domens hvelv — men la kristentroen ovenfra hvelve sig: 
— over en verden full av stridende krefter slik at de alle får et 


E $ samlingspunkt opover. 


Hvis harmonien i livs- og verdensanskuelsen blir orientert ut 
fra troen, da blir den aldri en flat og død harmoni, aller minst 


3 så lenge verden ser ut som idag. Det vil alltid være motset- 
— ninger nok til å holde oss åndelig levende. Et kristenmenneskes 

ning uttrykkes med Luthers ord: En kristen er aldri ferdi 
— en kristen er alltid i vekst. Fra en annen side kan den f: 
muleres slik som filipper-brevet gjør det: Arbeid på æeders 
frelse med frykt og beven, ti Gud er den som virker i eder bå I e 


——— Aville og å virke alt til sitt velbehag. Å 
Es 
EG Sigurd Opdahl. 

